title: Zara Larsson

text: 27. maaliskuuta 2013 paljastettiin Larssonin seuraava EP-levy, kun ”She’s Not Me (Pt. 1)” –singlestä julkaistiin ennakkoesitys. EP-levy julkaistiin 5. heinäkuuta 2013, ja se sisälsi 5 kappaletta. Tuplasingle ”She’s Not Me” (joka koostuu singleistä ”She’s Not Me (Pt. 1)” ja She’s Not Me (Pt. 2)”), julkaistiin kuitenkin jo 25. kesäkuuta 2013. Myöhemmin samana vuonna julkaistiin single ”Bad Boys”, joka ylsi 27. sijalle Ruotsissa, mutta menestyi paremmin Tanskassa.


title: Zara Larsson

text: Vuoden 2015 Grammis-gaalassa Larsson esitti kappaleen ”Carry You Home” ilman säestystä. Kappale oli samana vuonna ehdolla ”Vuoden kappaleeksi”, mutta palkinnon voitti lopulta Tove Lo.


title: Zara Larsson

text: Toukokuussa 2015 Larsson piti konsertin Gröna Lundissa. Hän esitti 13 kappaletta, joiden mukana single ”Lush Life” sai ensiesityksensä. Konserttiin tuli 5 000 ihmistä, ja se sai neljä tähteä Aftonbladetilta. ”Lush Life” julkaistiin kesäkuussa 2015, ja jo kuukautta myöhemmin kappale oli ensimmäisellä sijalla Spotifyssa Ruotsin hittilistalla.


title: Zara Larsson

text: 14. heinäkuuta 2015 Larsson esiintyi toista kertaa Allsång på Skansen -yhteislaulutapahtumassa, jossa hän esitti kappaleet ”Lush Life” ja ”Wanna Be Your Baby”.


title: Zara Larsson

text: Larsson voitti 12. elokuuta 2015 Kungsträdgårdenissa pidetyssä Rockbjörnen-palkintogaalassa kaksi palkintoa: ”Vuoden naispuolinen liveartisti” sekä erikoispalkinnon tasa-arvoa edistävästä työstään musiikkialalla. Saman vuoden syyskuussa hän julkaisi ”Never Forget You” yhdessä brittilaulaja MNEK:n kanssa. Kappale oli Ruotsin singlelistan kärjessä, ja se myi tuplaplatinaa. Lisäksi ”Never Forget You” ylsi viiden parhaan joukkoon Norjassa, Tanskassa ja Suomessa.


title: Zara Larsson

text: 13. toukokuuta 2016 Larsson julkaisi yhdessä David Guettan kanssa kappaleen ”This One’s For You”, joka oli vuoden 2016 jalkapallon Euroopan mestaruuskilpailujen virallinen tunnuskappale.


title: Zara Larsson

text: 2. syyskuuta 2016 julkaistiin single ”Ain’t My Fault”, jonka Larsson on kirjoittanut yhdessä MNEK:n kanssa.


title: Zara Larsson

text: Kesästä 2014 lähtien Larsson on kerännyt huomiota feministisillä kannanotoillaan. Hänen ensimmäinen huomiota herättävä lausuntonsa oli teksti ”8 vinkkiä pojille olemaan raiskaamatta”, joka oli peräisin Ruotsin vasemmistonuorten () kirjoituksesta. Eniten huomiota hän sai ladattuaan Instagramiin kuvan, jossa hän oli vetänyt kondomin jalkaansa. Larssonin sanoma oli, että miehet eivät voisi koskaan vältellä kondominkäyttöä sillä argumentilla, että kondomit ovat liian pieniä heidän sukupuolielimilleen, mikä herätti keskustelua Ruotsissa ja Yhdysvalloissa.


title: Zara Larsson

text: 25. kesäkuuta 2015 hän tuli jälleen huomatuksi, kun hän kyseenalaisti Bråvalla festivaalin sukupuolinäkökulman, sillä tapahtuman koko markkinointia ja ohjelmaa hallitsivat miespuoliset artistit. Larsson myös ihmetteli, miksei häntä itseäänkään esitelty yhtenä festivaalin pääesiintyjistä, vaikka hän oli kaikista festivaalille kiinnitetyistä artisteista suosituin muun muassa Spotifyn kuuntelukertojen perusteella.


title: Zara Larsson

text: Samana päivänä Mats Söderlund, joka tunnetaan myös artistinimellä Günther, kirjoitti Facebook-sivuilleensa solvauksia Larssonista. Larsson oli tästä johtuen sanonut esityksensä aikana ”Fuck Günther, fuck alla kvinnohatare (Helvetin Günther, helvettiin kaikki naistenvihaajat)”, ja oli myöhemmin luonut hashtagin #backazara, jota kautta tuhannet ihmiset osoittivat Larssonille tukensa, mukaan lukien Marit Bergman ja Alice Bah Kuhnke.


title: Zara Larsson

text: 25. heinäkuuta 2015 Larsson toimi kesäemäntänä Sommar i P1 -radio-ohjelmassa. 17-vuotias Larsson rikkoi Robynin ja Gina Dirawin aiemman ennätyksen nuorimpana kesäjuontajana, sillä he olivat pestissä 20-vuotiaina.


title: Zara Larsson

text: Pääartikkeli:


title: Zara Larsson

text: Studioalbumi


title: Zara Larsson

text:
”Därför nobbade Zara Larsson Justin Bieber” (på sv-SE). DN Fokus. Läst 20 april 2016.
Amster, Harry. ”Zara Larsson: När hatvågen kom ville jag lämna Sverige”. SvD.se. Läst 20 april 2016.
Larsson, Zara (7 oktober 2012). ”Hannapiggy”. Zaralarsson.se. Läst 14 juli 2015.
”Zara Larsson”. TV4. 27 november 2009. Läst 20 juli 2015.
Malteson, Evelina (16 maj 2015). ”Orden som fick Zara Larsson att se rött”. Expressen. Läst 17 juli 2015.
Dagens Nyheter 15 maj 2015, ”Zara Larsson: Jag ska vara miljardär innan jag är 25”
Jag tjänar en halv miljon, Expressen, 7 maj 2015.
Jag hade blöjor, Metro, 7 maj 2015.
Jag blev full första gången när jag var 13 år, Nyheter24, 8 maj 2015.
Zara Larsson: Då kissade jag på mig, Metro Livsstil, 7 maj 2015.
Bergqvist, Mattias (1 december 2009). ”Zara Larsson, 11: ”Vill bli en legend””. Expressen. Läst 20 juli 2015.
”Zara Larsson My Heart Will Go On Celine Dion (Titanic Theme) - Final Talang 2008”. Youtube. 31 maj 2008. Läst 20 juli 2015.
”Zara Larsson - Uncover (Introducing EP / 2013)”. Youtube. 9 december 2012. Läst 20 juli 2015.
”Zara Larsson – Introducing – EP”. Itunes. Apple Inc.. Läst 20 juli 2015.
”Zara Larsson discography” (på engelska). Swedish Charts. Hung Medien. Läst 12 juli 2015.
”Från Talang till topphit för Zara Larsson!”. DigiListan. Sveriges Radio. 27 januari 2013. Läst 21 juli 2015.
”Zara Larsson discography” (på engelska). Norwegian Charts. Hung Medien. Läst 12 juli 2015.
”Zara Larsson discography” (på engelska). Les Charts. Hung Medien. Läst 12 juli 2015.
”Zara Larsson säljer Platina”. Universal Music Sweden. 25 februari 2013. Läst 28 november 2014.
”Zara Larsson – Introducing”. Sverigetopplistan. Läst 12 juli 2015.
Engman, Pascal (12 juni 2013). ”Zara Larsson blev handplockad av Måns”. Expressen. Läst 19 juli 2015.
Layton, Stephen (27 juni 2013). ”Zara Larsson: ”Uncover”, ”Leva livet” & ”When Worlds Collide” (Sweden, 2013)”. Youtube. Läst 19 juli 2015.
”Grattis kronprinsessan!”. Svensk mediedatabas. 14 juli 2013. Läst 19 juli 2015.
”Her er de første Nobelartistene” (på norska). Verdens Gang. 7 november 2013. Läst 19 juli 2015.
Söderlund, Frida (28 augusti 2013). ”Zara Larsson är yngst - och bäst!”. Aftonbladet. Läst 19 juli 2015.
”Zara Larsson - She's Not Me (Pt.1)”. ZaraLarssonOfficial. Youtube. 27 mars 2013. Läst 21 juli 2015.
”Zara Larsson - ’She's Not Me’”. Mynewsdesk. 25 juni 2013. Läst 12 juli 2015.
”Zara Larsson discography” (på engelska). Danish Charts. Hung Medien. Läst 12 juli 2015.
”Den 1 oktober släpper Zara Larsson sitt debut album '1'.”. Mynewsdesk. 24 september 2014. Läst 12 juli 2015.
Andersson, Jan (7 oktober 2014). ”Zara Larsson – med fokus på USA”. Göteborgs-Posten. Läst 19 juli 2015.
Bark, Gabriella (26 februari 2015). ”Så har du aldrig hört Zara Larssons hitlåt”. Nyheter24. Läst 21 juli 2015.
Lindhe, Jon (25 februari 2015). ”De kan vinna Grammis 2015”. SVT Kultur. Sveriges Television. Läst 21 juli 2015.
Kernen, Caroline (25 februari 2015). ”Tove Lo stor vinnare på Grammis 2015”. P3 Nyheter. Sveriges Radio. Läst 21 juli 2015.
Magnusson, Per (8 maj 2015). ”Ingen kan tävla med Zara Larsson”. Aftonbladet. Läst 21 juli 2015.
Carlsson, Jenny (19 juli 2015). ”Zara Larsson är hetare än Morran och Tobias”. Nyheter24. Läst 21 juli 2015.
”Avsnitt 4”. SVT Play. Sveriges Television. 14 juli 2015. Läst 22 juli 2015.
”Avsnitt 4: Efter 21”. SVT Play. Sveriges Television. 14 juli 2015. Läst 22 juli 2015.
Thomsen, Dante; Ljung, Rebecka (12 augusti 2015). ”Zara Larsson fick jämställdhetspris”. Aftonbladet. Läst 13 augusti 2015.
Enligt sökning på sverigetopplistan.se. Grammofonleverantörernas förening. Läst 2 januari 2016.
”Zara Larsson discography” (på engelska). Finnish Charts. Hung Medien. Läst 12 juli 2015.
”Zara Larsson sjunger årets EM-låt” (på sv-se). DN.SE. 11 maj 2016. Läst 13 maj 2016.
Wennstam, Katarina (11 juli 2015). ”Hur kan Zara Larsson väcka sådant hat?”. Svenska Dagbladet. Läst 21 juli 2015.
”Zara Larsson: Jag glömde texten när jag sjöng för kungafamiljen - Nyhetsmorgon (TV4)”. Youtube. 7 juni 2015. Läst 21 juli 2015.
Malmlöf, Emma; Engman, Pascal (3 juli 2014). ”Zara Larsson hyllas efter text om våldtäkt”. Expressen. Läst 21 juli 2015.
Lindahl, Karl Anders (5 januari 2015). ”Zara Larsson: ”Till alla killar som säger att er k*k är för stor...””. Nyheter24. Läst 22 juli 2015.
Åsa Larsson (2015.01.09). ”Nu pratar hela USA om Zara Larssons kondom på benet.”. Metro. Läst 2015.08.02.
Lindqvist, Johan (19 maj 2015). ”Zara Larsson talar ut om kondombilden”. Göteborgs-Posten. Läst 22 juli 2015.
Dalén, Karl (30 juni 2015). ”Zara Larsson, Günther och Bråvalla – detta har hänt”. Dagens Nyheter. Läst 22 juli 2015.
”Frispråkiga Zara Larsson talar ut i Sommar”. Göteborgs-Posten. 3 juni 2015. Läst 22 juli 2015.
Haimi, Rebecca (3 juni 2015). ”Zara Larsson yngst att sommarprata”. Kulturnytt. Sveriges Television. Läst 22 juli 2015.
”Här är artisterna som är nominerade till P3 Guld 2014”. sverigesradio.se. Läst 12 juni 2016.
”Nominera dina favoriter till QX Gaygala 2014”. QX Förlag AB. 27 november 2013. Läst 16 augusti 2015.
”Årets låt”. Grammis. Läst 16 augusti 2015.
”Happy Jankell värd för årets största slimefest”. Mb.cision.com. Läst 16 augusti 2015.
”Hela listan: Här är stjärnorna som vann årets Rockbjörnen!”. Posh24. 29 augusti 2014. Läst 16 augusti 2015.
”Här är artisterna som är nominerade till P3 Guld 2015”. sverigesradio.se. Läst 12 juni 2016.
”Årets låt”. Grammis. Läst 16 augusti 2015.
”Sveriges Favoritstjärna 2015”. kca.nickelodeon.se. Läst 16 augusti 2015.
”Här är artisterna som är nominerade till P3 Guld 2016”. sverigesradio.se. Läst 12 juni 2016.
”Årets låt: Zara Larsson - Lush life”. sverigesradio.se. Läst 12 juni 2016.
”Här är de nominerade till QX Gaygala 2016!”. qx.se. Läst 12 juni 2016.
”Årets artist 2016”. grammis.se. Läst 12 juni 2016.
”Årets låt 2016”. grammis.se. Läst 12 juni 2016.
”Sveriges favoritstjärna 2016”. kca.nickelodeon.se. Läst 12 juni 2016.
”Musikexportpriset till Zara Larsson - Kulturnytt i P1”. Sveriges Radio. Läst 21 februari 2017.


title: Veriseerumi

text: Verihera eli veriseerumi tai yksinkertaisemmin seerumi on veren se osa, josta puuttuvat verisolut ja veren hyytymistekijät, kuten fibrinogeeni. Verihera saadaan erotettua verestä antamalla veren hyytyä, jonka jälkeen näyte lingotaan. Diagnostiset kokeet tehdään usein joko veriherasta tai verinesteestä.


title: Veriseerumi

text: Veriheraa käytetään joskus estämään sairauden syntyä tai hoitona joidenkin sairauksien yhteydessä, koska verihera sisältää vasta-aineita.


title: Samuli Apajalahti

text: Eino Lauri Samuli Apajalahti () oli suomalainen ammattiyhdistysjohtaja ja kouluneuvos.


title: Samuli Apajalahti

text: Samuli Apajalahden vanhemmat olivat Helsingin Kallion seurakunnan kirkkoherra Lauri Apajalahti ja tunnettuun sukuun kuulunut Eeva Tulenheimo. Apajalahti oli koulutukseltaan filosofian kandidaatti. Hän osallistui talvi- sekä jatkosotaan ja oli sotilasarvoltaan reservin kapteeni. Valmistuttuaan sotien jälkeen hän toimi opettajana sekä rehtorina. Hän oli Helsingissä sijainneen Tehtaanpuiston yhteiskoulun rehtori vuosina 1954–1977.


title: Samuli Apajalahti

text: Apajalahti oli Oppikoulunopettajien Keskusliiton puheenjohtaja ja vuodesta 1968 alkaen Akavan varapuheenjohtaja. Hän vaikutti peruskoulujärjestelmän luomiseen ja oli mukana yhdistämässä opettajien edunvalvontajärjestöjä Opettajien ammattijärjestöksi. Apajalahti valittiin OAJ:n puheenjohtajaksi vuonna 1973. Hänet valittiin vuonna 1976 Akavan ensimmäiseksi päätoimiseksi puheenjohtajaksi, jossa tehtävässä hän toimi vuoteen 1982 saakka. Hänen puheenjohtajakausillaan Akavan jäsenmäärä kasvoi merkittävästi ja Akavasta tuli varteenotettava työmarkkinajärjestö.


title: Samuli Apajalahti

text: Apajalahti osallistui keskikoulun ja lukion geometrian ja trigonometrian oppikirjojen tekemiseen.


title: Exsurge Domine

text: Exsurge Domine () on paavi Leo X:n asettama bulla, joka julkaistiin 15. kesäkuuta 1520 vastauksena Martti Lutherin opetuksiin, teeseihin ja niiden jälkeisiin kirjoituksiin, jotka asettuivat paavin näkemystä vastaan.


title: Exsurge Domine

text: Vaikka bullassa ei suoranaisesti tuomittu kaikkia Lutherin oppeja, siinä vaadittiin häntä korjaamaan 41 kohtaa. Osa korjattaviksi vaadituista kohdista on Lutherin 95 teesissä, osa muissa kirjoituksissa ja hänen nimiinsä pannuista puheista. Bullassa asetettiin myös aikaraja. Lutherin tuli alistua bullan vaatimuksiin 60 päivän kuluessa siitä, kun bulla oli julkaistu. Takarajana oli 10. joulukuuta 1520, mutta tuona päivänä Luther poltti kaanonin lain ja myös oman kappaleensa "Exsurge Dominesta". Lutherin vastaus bullaan oli samalla reaktio katolisuuden puolustajan Johann Eckin toimiin. Eck oli eri puolilla Saksaa polttanut Lutherin kirjoituksia. Koska Luther ei noudattanut bullaa, paavi julkaisi pannabullan "Decet Romanum Pontificem", jolla Luther asetettiin ekskommunikaatioon.


title: Exsurge Domine

text: Vatikaanin kappale asiakirjasta on edelleen Vatikaanin kirjastossa.


title: Ljube

text: Ljube () on venäläinen rockyhtye, joka on tunnettu isänmaallisista kappaleistaan. Yhtyeen musiikki on voimakkaan melankolista. Se yhdistelee aineksia länsimaisesta rockista, venäläisestä kansanmusiikista ja sotilasmusiikista, minkä vuoksi Ljuben luokittelu tietyn tyylin edustajaksi on vaikeaa. Kappaleiden aiheet liittyvät useimmiten alamaailmaan, sotilaselämään ja venäläiseen kansallistunteeseen. Ljube on kuulunut 1990-luvun alusta koko Venäjän suosituimpiin ja menestyksekkäimpiin kokoonpanoihin.


title: Ljube

text: Yhtyeen tuotanto on venäjänkielistä. Ainoan poikkeuksen tekee kappale "No More Barricades", joka kertoo "uudelleensyntyneestä" aidosti demokraattiseesta Venäjästä. Kappale julkaistiin Neuvostoliiton romahtamisen jälkeen.


title: Ljube

text: Yhtye on Venäjän presidentin Vladimir Putinin lempiyhtye.


title: Jouko Lindberg

text: Jouko Ilari Gideon Lindberg (alk. Lindbergh, s. 25. elokuuta 1947 Tampere) on entinen suomalainen nyrkkeilijä.


title: Jouko Lindberg

text: "Jokke" Lindberg edusti Suomea kaksissa olympialaisissa. Méxicon 1968 kisojen kääpiösarjassa (alle 54 kg) hän hävisi avausottelussaan brittiläiselle Michael Carterille tuomariäänin 0–5. Münchenin 1972 olympialaisten höyhensarjassa (alle 57 kg) hän voitti ugandalaisen Deogartis Musoken pistein 5–0 ja argentiinalaisen Mario Alberto Ortizin pistein 4–1 mutta hävisi puolivälierissä kenialaiselle Philip Waruingelle pistein 1–4 ja päätyi sijoille 5–8.


title: Jouko Lindberg

text: Kolmissa EM-kilpailuissa Lindberg hävisi avausottelunsa. Roomassa 1967 hän otteli kärpässarjassa (alle 51 kg) ja hävisi unkarilaiselle Gustav Junghausille pistein 0–5. Bukarestissa 1969 hän hävisi samoin pistein puolalaiselle Ryszard Andrukiewiczille kääpiösarjassa. Madridissa 1971 hän hävisi höyhensarjan ottelussaan romanialaiselle Gabriel Pometculle pistein 1–4. Lindberg voitti Pohjoismaiden mestaruuden vuonna 1967 kärpässarjassa ja vuonna 1972 höyhensarjassa.


title: Jouko Lindberg

text: Seuratasolla Lindberg edusti Tampereen Voimailuseuraa ja Valkeakosken Hakaa. Hän voitti Suomen mestaruuden vuosina 1966 ja 1967 kärpässarjassa, vuonna 1969 kääpiösarjassa sekä vuosina 1970–1972 ja 1974 höyhensarjassa.


title: Jouko Lindberg

text: Jouko Lindberg on toiminut Suomen Nyrkkeilyliiton varapuheenjohtajana ja johtokunnan jäsenenä. Hän on toiminut kansainvälisenä kehä- ja arvostelutuomarina vuodesta 1988 ja osallistunut tässä toimessa MM- ja EM-turnauksiin.


title: Erik Nikkinen

text: Kaarle Erich Nikkinen (s. 10. helmikuuta 1944 Oulu) on entinen suomalainen nyrkkeilijä.


title: Erik Nikkinen

text: "Engi" Nikkinen edusti Suomea Méxicon 1968 olympialaisten kevyessä sarjassa (alle 60 kg). Hän hävisi avausottelussaan romanialaiselle Calistrat Cuţoville tuomariäänin 0–5 ja karsiutui jatkosta.


title: Erik Nikkinen

text: Seuratasolla Nikkinen edusti Oulun Tarmoa. Hän voitti Suomen mestaruuden 60-kiloisten sarjassa vuonna 1968 sekä saavutti SM-hopeaa 63,5-kiloisissa vuonna 1965. Hän voitti TUL:n mestaruuden vuosina 1965 ja 1966.


title: Erik Nikkinen

text: Erik Nikkinen otteli vuosina 1969–1976 ammattilaisena 21 ottelua, joista hän voitti 18. Hänen poikansa Petri Nikkinen oli maaottelunyrkkeilijä ja SM-mitalisti 1990-luvulla.


title: Batmanin tytär

text: Batmanin tytär () on Laeta Kalogridisin luoma 13-osainen draamasarja, joka perustuu löyhästi DC Comicsin sarjakuvaan "Birds of Prey". Sarja sijoittuu Uuteen-Gotham Cityyn, jonka Batman jätti useita vuosia sitten. Hänen poissaolonsa aikana Oraakkeli ja Metsästäjätär ovat ottaneet vastuun suojella kaupunkia rikollisilta. Kaksikko saa lisäapua Dinah Redmondilta, joka auttoi heitä selvittämään salaperäisesti itsemurhia tehneiden liikemiesten murhaajan. Alfred toimii edelleen Wayne-kartanolla hovimestarina, mutta tällä kertaa Batmanin sijasta hän auttaa Birds of Prey -ryhmää heidän omassa tukikohdassaan kellotornissa. Sarjassa on myös etsivä Jesse Reese, joka yrittää selvittää salaperäisiä rikoksia, joita metaihmisrikolliset ovat aiheuttaneet Uudessa Gothamissa.


title: Batmanin tytär

text: Yhdysvalloissa sarjaa esitettiin vuosina 2002–2003 The WB:llä, jossa se oli varsin suosittu 18-34-vuotiaiden keskuudessa keräten viikkoa kohden 7,6 miljoonaa katsojaa. Siitä huolimatta sarjasta ei tehty uusia jaksoja yhden tuotantokauden jälkeen.


title: Batmanin tytär

text: Suomessa sarjaa esitettiin ensi kerran Subilla 5. tammikuuta 2004.


title: Batmanin tytär

text: Sarja sijoittuu Uusi-Gotham Cityyn, jonka Batman jätti noin seitsemän vuotta sitten. Hän taisteli Jokerin kanssa viimeisen kerran kukistettuaan tämän rikollisjärjestön. Jokeri sai tarpeekseen tappioistaan ja kosti tapattamalla Batmanin vaimon Kissanaisen, sekä myöhemmin ampumalla hänen apurin Barbara Gordonin.


title: Batmanin tytär

text: Seitsemän vuotta myöhemmin Dinah Lance saapuu Uuteen-Gothamiin etsimään vuosia sitten unessa näkemiään henkilöitä. Hän tapaa sattuman kautta Metsästäjättären, joka pelastaa Dinahin mieheltä, jonka hän tapasi aikaisemmin linja-autossa. Dinah tunnistaa naisen unestaan ja koskettamalla häntä Dinah saa selville Metsästäjättären piilopaikan. Myöhemmin hän tunkeutuu rakennukseen, jossa Metsästäjätär lyö hänet tajuttomaksi luultuaan tyttöä tunkeilijaksi. Pian he vastoin tahtoaan antavat tytön viettää yhden yön heidän luonaan kellotornissa, Dinahin kerrottua telepaattisista kyvyistään. Pian Dinah auttaa Oraakkelia ja Metsästäjätärtä selvittämään salaperäisiä kuolemia, joiden takana oli Larry Ketterlly. Sittemmin Oraakkeli, Metsästäjätär ottavat nuoren Dinahin suojatikseen ja kolmanneksi jäseneksi ryhmäänsä.


title: Batmanin tytär

text: He jäljittävät erinäisiä rikollisia, osa metaihmisiä ja osa täysin tavallisia jengejä, jotka kaikki tekevät töitä salaperäiselle psykiatrille tohtori Quinzelille. Hän yrittää rakennuttaa Gothamin takaisin Jokerin aikaiseen loistokkuuteen.


title: Kirkkopuiston tenniskentät

text: Kirkkopuiston tenniskentät ovat Naantalin vanhassakaupungissa sijaitsevat kaksi massakenttää. Kentällä pelattiin vuoden 2009 Davis Cupin Suomi–Monaco maaottelu 10.–12. heinäkuuta, jota varten kentän ympärille rakennettiin 1 500 hengen katsomot.


title: Kirkkopuiston tenniskentät

text: Kirkkopuiston kentät ovat Turun alueen korkeatasoisimmat ulkokentät ja ainoat joissa voidaan pelata kansainvälisiä otteluita kuten Davis Cupia.


title: Kirkkopuiston tenniskentät

text: Kentillä on pelattu Finnish Satellite Circuitin Masters-turnaukset vuosina 1993, 1994 ja 1997.


title: Risto Meronen

text: Risto Veikko Tapio Meronen (s. 17. elokuuta 1945 Helsingin maalaiskunta) on suomalainen nyrkkeilijä.


title: Risto Meronen

text: ”Ripa” Meronen edusti Suomea Méxicon 1968 olympialaisten höyhensarjassa (alle 57 kg). Hän hävisi ensimmäisellä kierroksella neuvostoliittolaiselle Valeri Plotnikoville tuomariäänin 0–5. Bukarestin EM-kilpailuissa 1969 Meronen voitti kevyessä sarjassa (alle 60 kg) espanjalaisen Jose Setieun pistein 5–0 mutta hävisi seuraavassa ottelussaan puolalaiselle Ryszard Petekille pistein 0–5. Pohjoismaiden mestaruuskilpailuissa Meronen saavutti pronssia vuonna 1965.


title: Risto Meronen

text: Seuratasolla Meronen edusti Viipurin Nyrkkeilijöitä ja Tapanilan Erää. Hän voitti Suomen mestaruuden 57 kilogramman sarjassa vuonna 1965 sekä saavutti 60-kiloisissa SM-pronssia vuonna 1966 ja SM-hopeaa vuonna 1967. Hän otteli ammattilaisena kolme ottelua vuosina 1969–1972 ja voitti niistä jokaisen. Myöhemmin hän on toiminut valmentajana muun muassa Barcelonan 1992 olympialaisissa sekä nyrkkeilykilpailujen tv-kommentaattorina.


title: Risto Meronen

text: Risto Merosen veljet Kari ja Erkki Meronen olivat myös arvokisa- ja ammattilaisnyrkkeilijöitä.


title: USS Eastport

text: USS Eastport oli alun perin Etelävaltioiden rakentama höyrylaiva, jonka Pohjoisvaltiot kaappasivat käyttöönsä helmikuussa 1862. Uudet omistajat vahvistivat laivan panssarointia ja aseistusta tehden siitä ironclad-aluksen. Alus toimi mm. saattuevartiona sekä partioi sisävesiä etelävaltioiden alueella.


title: USS Eastport

text: Yhdysvaltain laivaston tykkiveneet "USS Conestoga", "USS Tyler" ja "USS Lexington" valtasivat konfederaation höyrylaivan 7. helmikuuta 1862 Cerro Gordossa Tennesseessä. Vallattu alus siirrettiin Cairoon Illinoisiin, jossa se muutettiin ironcladiksi Yhdysvaltain maavoimien käyttöön. Alus lähti satamasta elokuun lopulla komentajakapteeni S. L. Phelpsin komennossa tehtävänään valvoa Mississippiä Saaren No 10 ja Arkansasissa sijaitsevan White Riverin välillä. Alus joutui kuitenkin palaamaan Cairoon korjattavaksi jo 1. lokakuuta, kun joella partioineet alukset siirrettiin maavoimilta laivastolle.


title: USS Eastport

text: Alus liittyi laivaston muodostamaan Mississipin laivueeseen Vicksburgissa Mississipissä, mutta alus ajoi karille 2. helmikuuta 1863. Se joutui palaamaan Cairoon korjattavaksi. Alus valvoi 19. kesäkuuta jokiliikennettä Helenassa Arkansasissa. Se palveli uransa lopun saattuetehtävissä ja partioiden Mississipillä ja sen sivujoilla. Alus laski jokea alas 5. maaliskuuta aina Punaisen joen suulle liittyen maavoimien ja laivaston yhteisosastoon.


title: USS Eastport

text: "Eastport" läpäisi esteet, jotka olivat Fort de Russyn kohdalla. Alus myös osallistui linnakkeen valtaukseen. Se jatkoi Punaista jokea ylävirtaan 5. huhtikuuta saakka aina Grand Ecoreen, jossa alus kääntyi ja aloitti paluumatkansa alavirtaan.


title: USS Eastport

text: 15. huhtikuuta 1864 se törmäsi Etelävaltion joukkojen asettamaan "torpedoon", joiksi kutsuttiin aikanaan lähihakeutuvia magneettimiinoja. Vuotoa ei huomattu alkuun ja alus upposi noin viiden tunnin kuluttua. Muutama päivä myöhemmin alus nostettiin ylös, riisuttiin tykeistä, siirrettiin ja upotettiin 26. huhtikuuta matalikolle, jottei se joutuisi Etelävaltioiden käsiin.


title: USS Eastport

text: 15. kesäkuuta 1865 Pohjoisvaltioiden siipiratasjokialus "S.S. Edward F. Dix" matkasi samaa jokea pitkin ja törmäsi "Eastportin" hylkyyn. "Edward F. Dix" upposi ironcladin viereen. Yhdysvaltain armeijan pioneerijoukot löysivät hylyt ja tutkivat ne vuonna 1995.


title: Mauri Saarivainio

text: Mauri Kalevi Saarivainio (s. 15. marraskuuta 1945 Iisalmi) on suomalainen nyrkkeilijä.


title: Mauri Saarivainio

text: ”Maukka” Saarivainio edusti Suomea Méxicon 1968 olympialaisten välisarjassa (alle 67 kg). Hän hävisi ensimmäisellä kierroksella länsisaksalaiselle Dieter Kottyschille kehätuomarin keskeytyksellä toisessa erässä.


title: Mauri Saarivainio

text: Seuratasolla Saarivainio edusti Iisalmen Työväen Urheilijoita, Iisalmen Pallo-Veikkoja ja Kemin Intoa. Hän voitti nyrkkeilyssä SM-hopeaa vuosina 1966, 1967 ja 1970 sekä SM-pronssia vuonna 1968. Hän voitti kolme TUL:n nyrkkeilymestaruutta. Jalkapalloa hän pelasi IV divisioonassa.


title: ASK Rīga

text: ASK Rīga on latvialainen entinen koripalloseura Riiasta. Nimi ASK on lyhenne sanoista Armijas Sporta Klubs, joka tarkoittaa armeijan urheiluseuraa. Seura on yhdessa KK Splitin kanssa ainoa seura, joka on onnistunut voittamaan Euroliigan kolme kertaa peräkkäin.


title: ASK Rīga

text: Seura perustettiin neuvostoaikana vuonna 1925. ASK Rīgan kulta-aikaa oli 1960-luvun vaihe, jolloin se hallitsi Euroopan koripalloa. Euroliiga perustettiin vuonna 1958, jolloin ASK voitti sen. Finaaleissa se kaatoi Academic Sofian otteluvoiton 2–0. Kaudella 1958–1959 joukkueet kohtasivat uudestaan Euroliigan finaalissa, jolloin ASK oli taas parempi. Kotiottelunsa ASK voitti 20 000 ihmisen edessä 79–58 ja vieraissa se voitti 69–67. Seuraavaksi kaudeksi FIBA otti mukaan BC Dynamo Tbilisin, joka pelasi itsensä finaaliin ASK:n vastustajaksi. ASK:n valmentaja Aleksandr Gomelski peluutti pelissä Jānis Krūmiņšia, joka hallitsi korinalustaa ja toi voiton ASK:lle.


title: ASK Rīga

text: Euroliigan mestaruuksien jälkeen alkoi seuran hiljaisempi kausi, jolloin se ei menestynyt Eurooapan seurajoukkuekisoissa. Neuvostoliiton romahtamisen jälkeen seurasi vuosien hiljaisuus seuran taustajoukoissa, kunnes vuonna 2004 perustettiin "BK Riga". Seuran perustamisen taka-ajatuksena oli elvyttää kaupungin koripalloperinteet. Seuran perustamisen takana olivat Riian kaupunginvaltuusto, Latvian asevoimat, Parex Bank sekä Riga-akademia. Vuonna 2006 seura sai nimekseen legendaarisen ASK Rīgan, jolloin myös sen tittelit siirrettiin uudelle seuralle.


title: ASK Rīga

text: Kaudella 2006–2007 seura voitti Latvian mestaruuden ja se pelasi ensi kertaa myös Baltian liigassa sijoittuen viidenneksi. Hyvän kauden ansiosta seura sai osallistumisoikeuden ULEB Cupiin kaudelle 2007–2008. Vuonna 2009 seura ilmoitti talousongelmista, joiden takia seuran tulevaisuus on vaakalaudalla. Kesällä 2009 seuralla arvitoiin olevan velkaa 1 400 902 latia. Syyskuussa 2009 seura ilmoitti lopettavan toimintansa.


title: Frankfurtin kirjamessut

text: Frankfurtin kirjamessut () on Frankfurtissa Saksassa vuosittain lokakuussa järjestettävä kirjamessutapahtuma. Kyseessä ovat maailman suurimmat ja merkittävimmät kirjamessut. Ne järjestetään Messe Frankfurtin tiloissa.


title: Frankfurtin kirjamessut

text: Kirjamessut perusti vuonna 1949 Börsenverein des Deutschen Buchhandels. Niillä esitellään joka vuosi erityisesti jonkin teemamaan kirjallisuutta ja kulttuuria. Kirjamessujen aikana jaetaan Saksan kirjakauppiaiden rauhanpalkinto ("Friedenspreis des Deutschen Buchhandels") ja Deutscher Jugendliteraturpreis -nuortenkirjallisuuspalkinto.


title: Pentti Saarman

text: Pentti Aarne Saarman (s. 28. heinäkuuta 1941 Vanaja) on entinen suomalainen nyrkkeilijä.


title: Pentti Saarman

text: Saarman edusti Suomea Münchenin 1972 olympialaisten kevyessä välisarjassa (alle 63,5 kg). Hän hävisi ensimmäisellä kierroksella kuubalaiselle Andreas Molinalle kehätuomarin keskeytyksellä kolmannessa erässä. Pohjoismaiden mestaruuskilpailuissa Saarman saavutti hopeaa vuonna 1970.


title: Pentti Saarman

text: Seuratasolla Saarman edusti Hämeenlinnan Kisaa, Hämeenlinnan Ahmoja ja Hämeenlinnan Iskua. Hän voitti Suomen mestaruuden vuonna 1970 sekä saavutti SM-hopeaa vuonna 1968. Hän voitti TUL:n mestaruuden vuosina 1970 ja 1972. Aktiiviuransa jälkeen hän on toiminut nyrkkeilyvalmentajana.


title: Pentti Saarman

text: Pentti Saarmanin veljentyttäret Niina Saarman-Bartholdi ja Sanna Saarman ovat yleisurheilun Suomen-mestareita ja maaotteluedustajia.


title: Yleisurheilu kesäolympialaisissa 2008 – naisten 4 × 100 metrin viestijuoksu

text: Naisten 4 × 100 metrin viestijuoksu kesäolympialaisissa 2008 järjestettiin 21. – 22. elokuuta Pekingin olympiastadionilla. Lajiin osallistui kuusitoista joukkuetta, jotka karsittiin parhaan keskiarvon mukaan kahdesta juoksusta. Suomi ja Kuuba pääsivät jatkoon, mutta luopuivat kisapaikoistaan, joten ne korvattiin Thaimaan ja Nigerian joukkueilla.


text: (*) "juoksi 1. kierroksella"


text:
Ennätykset ennen kilpailua olivat seuraavat:
Kilpailussa ei syntynyt uusia ennätyksiä.


title: Across the Dark

text: Across the Dark on Insomniumin neljäs studioalbumi, joka julkaistiin 9. syyskuuta 2009 levy-yhtiö Candlelight Recordsin kautta. Albumilla vierailevat Jules Näveri laulajana Profane Omen- ja Enemy of the Sun -yhtyeestä ja Aleksi Munter kosketinsoittajana Swallow the Sun -yhtyeestä. Se valittiin saksalaisen Metal 1 -verkkosivuston kuukauden albumiksi syyskuussa 2009.Across the Dark oli ensimmäinen levy, jolla Insomnium käytti puhdasta laulua ja koskettimia laajemmin.


title: Hillevi Aalto

text: Hillevi "Iris" Aalto (22. tammikuuta 1953 Inkoo – 14. kesäkuuta 2009 Helsinki) oli suomalainen muotitaiteilija.


title: Hillevi Aalto

text: Aalto opiskeli Kööpenhaminassa Mr. Dupontin taide- ja somistuskoulussa, Helsingissä Markkinointi-instituutissa sekä Taideteollisen korkeakoulun vaatesuunnittelulinjalla. Hän työskenteli vapaana suunnittelijana useille vaatetusalan yrityksille, kuten Friitalalle ja Suomen Höyhenelle. Opiskeluaikana hän suunnitteli nuorisovaatteita, sen jälkeen ulkoilu- ja vapaa-ajan vaatteita koti- ja ulkomaisille yrityksille. Studio Iris Aallon hän perusti 1993.


title: Hillevi Aalto

text: Hillevi Aalto toimi alan luottamustehtävissä muun muassa Ornamossa, Ornamo-säätiössä ja opetushallituksen käsi- ja taideteollisuuden toimikunnassa. Hän toimi opettajana Taideteollisessa korkeakoulussa ja Vallilan ammattikoulussa. Aallolla oli oma näyttely Designmuseossa 2003.


title: Pääkköset (albumi)

text: Pääkköset on Pääkkösten ensimmäinen ja yhtyeen uran ainoaksi jäänyt studioalbumi. Albumi julkaistiin vuonna 1989.


title: Gants Hillin metroasema

text: Gants Hillin metroasema on Lontoon metron asema Redbridgen alueella Gants Hillin kaupunginosassa. Asema on Central Line -linjan käytössä ja sijaitsee Oyster-vyöhykkeellä 4.


title: Gants Hillin metroasema

text: Asemaa alettiin rakentaa 1930-luvulla, mutta toisen maailmansodan vuoksi se saatiin käyttöön vasta 14. joulukuuta 1947. Aseman on suunnitellut arkkitehti Charles Holden.


title: Dr. Matt Destruction

text: Dr. Matt Destruction (oikealta nimeltään "Mattias Bernwall" s. 18. maaliskuuta 1978) on ruotsalaisen garage/punk rock-yhtye The Hivesin basisti. Bernwall soittaa Fender '51 Precision Bassesia (paitsi Hate to Say I Told You Son musiikkivideossa Bernwall soitti Rickenbackeria.


title: Henrique

text: Henrique Adriano Buss, joka tunnetaan paremmin nimellä Henrique (s. 14. lokakuuta 1986 Marechal Cândido Rondon, Paranán osavaltio, Brasilia) on brasilialainen jalkapalloilija, joka edustaa Napolia. Pelipaikaltaan hän on keskuspuolustaja.


title: Henrique

text: Pelattuaan Coritibassa ja Palmeirasissa Henrique siirtyi kesällä 2008 Primera Divisiónin FC Barcelonaan. Kauden 2008–2009 hän oli lainalla Bayer Leverkusenissa. Kesällä 2009 Henrique siirtyi lainalle Primera Divisiónissa pelaavaan Racingiin kesään 2011 asti. Racingin jälkeen hän oli lainalla Palmeirasissa, jonne siirtyi pysyvästi kesällä 2012.


title: Bob Said

text: Boris "Bob" Said (5. toukokuuta 1932 New York – 24. maaliskuuta 2002 Seattle) oli yhdysvaltalainen F1-kuljettaja.


title: Bob Said

text: Said aloitti uransa ajamalla urheiluautoja ja oli ensimmäinen yhdysvaltalainen, joka voitti kilpailun toisen maailmansodan jälkeen Euroopassa Rouenin GP:ssä vuonna 1953. Euroopassa Said ajoi OSCA:n ja Ferrarin urheiluautoilla, kunnes palasi Amerikkaan kilpailemaan. Hän joutui vuonna 1955 Yhdysvaltojen Nassaussa järjestetyssä kilpailussa onnettomuuteen, minkä seurauksena joutui olemaan poissa kilparadoilta parin vuoden ajan tehden louhintaliiketoimintaa ja palattuaan kilparadoille kilpaili enää harvoin. Hän osallistui myös NASCARin Daytona 500 -kilpailuun vuonna 1959 sijoittuen 50.


title: Bob Said

text: Hän osallistui yhteen F1-osakilpailuun kaudella 1959, Yhdysvaltain GP:hen. Hän keskeytti kilpailussa eikä saavuttanut pisteitä.


title: Bob Said

text: Said osallistui kahdesti olympialaisiin lajinaan rattikelkkailu (Grenoble vuonna 1968 ja Sapporo 1972). Hän tuotti myös dokumentin "Mystery of the Sphynx" ja teki 1960-luvulla kiinteistökauppaa. Hänen poikansa Boris Said III ajaa nykyään NASCAR-kilpailuissa.


title: Tical

text:
Tical on yhdysvaltalaisen hip hop -artisti Method Manin ensimmäinen sooloalbumi. Se julkaistiin 15. marraskuuta 1994. Albumi saavutti paikan #4 kategoriassa Billboard 200 ja myi platinaa.
Tähän saavutukseen auttoi levyn 2 singleä "Bring The Pain" ja "Release Yo' Delf".


title: Musta Kanarialintu

text: Musta Kanarialintu () on DC Comicsin kustantama sarjakuvahahmo, jonka loivat Robert Kanigher ja Carmine Infantino. Se teki ensi esiintymisensä Flash Comicsin sarjakuvan numerossa 86 vuonna 1947. Hahmo tunnetaan korkeaäänisestä sonic-kirkaisusta, jolla hän kykenee murentamaan esineitä ja lamaannuttamaan vihollisensa.


title: Musta Kanarialintu

text: Vuonna 1983 hahmon historiaan tehtiin muutoksia, jonka myötä alkuperäinen Musta Kanarialintu Dinah Drake meni naimisiin Gotham Cityn poliisin Larry Lancen kanssa. Heidän tyttärestään Dinah Laurel Lancesta tuli Mustan Kanarialinnun jatkaja, joka on seikkaillut 1980-luvulta lähtien sarjakuvissa.


title: Musta Kanarialintu

text: Dinah kasvoi erityisesti isänsä kanssa. Isä opetti tyttärelleen eri kamppailulajeja, kuten judoa ja jujutsua. Dinahin isä Richard Drake toivoi tyttärensä seuraavan hänen jalanjälkiään kasvaessaan aikuiseksi ja ryhtyvän poliisiksi. Isän unelma ei kuitenkaan toteutunut, kun Dinahin hakemus hylättiin. Tämä johti myös Richard Draken kuolemaan. Ajan myötä Dinah Drake perusti kukkakaupan, mutta oli edelleen halukas taistelemaan rikoksia vastaan. Tämän myötä hän päätti toimia salaperäisenä Mustana Kanarialintuna. Aluksi hän teeskenteli olevansa rikollinen, joka ryösti toisia rikollisia saadakseen suhteita ja tietoa rikollisuuden alamaailman tapahtumista. Lopulta Dinah luopui tavasta ja liittyi Oikeuden Puolustajiin.


title: Musta Kanarialintu

text: Oikeuden Puolustajien hajottua Dinah meni naimisiin poliisi Larry Lancen kanssa ja sai tyttären, jonka hän nimesi osittain itsensä mukaan Dinah Laurel Lanceksi. Dinah työskenteli tyttärensä kanssa kukkakaupassa siihen asti kunnes Dinah Laurel oli valmis astumaan Mustan Kanarialinnun rooliin ja jatkamaan äitinsä legendaa. Dinah Drake kuoli myöhemmin syöpään, jonka hän sai taistelleessaan Oikeuden Puolustajien kanssa Aquariusta vastaan. Samassa taistelussa hänen aviomiehensä kuoli.


title: Musta Kanarialintu

text: Dinah Lance syntyi poliisi Larry Lancelle ja alkuperäiselle Mustalle Kanarialinnulle Dinah Drakelle. Hän vietti usein aikaa äitinsä kukkakaupassa ja päätti 19-vuotiaana tulla supersankariksi. Dinah otti äitinsä alter egon Mustan Kanarialinnun ja käytti hyväkseen lapsuudessaan saamaansa velhon kirousta, josta hän kehitti itselleen sonic-kirkaisun. Muutaman vuoden päätteeksi toimiessaan yksinäisenä sankarina Dinah sai kutsun Oikeuden Puolustajiin, jossa hän tapasi romanttisessa merkeissä Vihreän Nuolen.


title: Musta Kanarialintu

text: Musta Kanarialintu teki ensi esiintymisensä televisiossa vuonna 1979 NBC:n televisiospesiaalissa "Legends of the Superheroes".


title: Musta Kanarialintu

text: Dinah Lancen versio esiintyi "Batmanin tytär" -televisiosarjassa, jossa hahmoa näytteli Rachel Skarsten. Hahmo poikkesi kuitenkin sarjakuversiostaan täysin, sillä Dinahilla oli sarjassa telepaattisia ja telekineettisiä kykyjä. Lisäksi hahmo oli nimetty sarjassa Dinah Redmondiksi. Sarjan jaksossa "Sins of the Mother" vieraili hänen äitinsä, jonka kerrottiin olevan alkuperäinen Musta Kanarialintu, Carolyn Lance. Dinah liittyi Birds of Prey -ryhmään autettuaan alkuperäisjäseniä Oraakkelia ja Metsästäjätärtä selvittämään salaperäisesti itsemurhia tehneiden liikemiesten murhaajan.


title: Musta Kanarialintu

text: Smallvillessa Mustana Kanarialintuna toimi Dinah Lance, joka vieraili sarjan seitsemännellä, kahdeksannella ja yhdeksännellä tuotantokaudella, jossa hahmoa näytteli Alaina Huffman.


title: Musta Kanarialintu

text: Lancen kerrottiin olevan talk show -emäntä, joka työskenteli Daily Planetille. Muiden tietämättä hän operoi sankarimaisesti auttaen niitä, joita kohdellaan väärin, vaikka ne olisivat miten rikkaita tai huonomaineisia. Luthor palkkasi Mustan Kanarialinnun estämään yhtiönsä eri tehtaiden sabotoimista. Saatuaan selville, että kaiken takana oli Vihreä Nuoli, Luthor palkkasi isommalla korvauksella Mustan Kanarialinnun nappaamaan roiston. Hän myös löysi Vihreän Nuolen, joka paljastui Oliver Queeniksi. Pian Musta Kanarialintu sai kuitenkin selville Luthorin sobotoinnin kohteiksi joutuneiden tehtaiden olleen vain hämäystä, jossa tuotettiin aivan muuta kuin ihmisille uskoteltiin. Hänen käännyttyään Luthoria vastaan tämä oli tappaa hänet, mutta paikalle saapuneet Vihreä Nuoli ja Clark Kent pelastivat hänet. Sittemmin Dinah Lance liittyi Vihreän Nuolen sankariryhmään.


title: Musta Kanarialintu

text: Arrowssa Musta Kanarialintu on ensin Sara Lance, mutta myöhemmin Laurel Lance ottaa hänen paikkansa.


title: Musta Kanarialintu

text: Vuonna 2002 animaatiosarjassa "Justice League" Musta Kanarialintu ei esiintynyt täysin omalla nimellään, mutta se pohjautui alkuperäiseen versioon. Se esiintyi sarjan kaksiosaisessa jaksossa "Legends", jossa hahmo oli nimetty Mustaksi Sireeniksi (). Hahmon oikeaksi nimeksi paljastettiin Donna Vance. Se oli osa toisen ulottuvuuden Oikeuden Puolustajia. Hahmon äänenä oli Jennifer Hale.


title: Musta Kanarialintu

text: Moderni Musta Kanarialintu esiintyi Justice League Unlimitedissa vuosina 2005-2006, jossa se kuului Oikeuden Puolustajiin. Dinah Lance oli sarjakuvien tavoin suhteessa Vihreään Nuoleen. Hahmon äänenä toimi Morena Baccarin.


title: Musta Kanarialintu

text: Hänen kerrotaan harjoitelleen Villikissan opissa pääosin nyrkkeilemistä. Oikeuden Puolustajissa hän usein työskenteli Vihreän Nuolen kanssa, jonka myötä heille kehkeytyi erityinen suhde sarjan aikana. Kaksikko muun muassa auttoi King Faradayta vahtimaan rikospomoa Steven Mandragoraa, jolta Metsästäjätär oli hakemassa kostoa.


title: Musta Kanarialintu

text: Musta Kanarialintu teki lyhyen vierasesiintymisen animaatiosarjassa Batman – pelottomat, jossa hän taisteli Batmanin kanssa Solomon Grundya vastaan. Sittemmin hän esiintyi myös musikaalijaksossa "Mayhem of the Music Meister", jossa Musta Kanarialintu joutui muiden sankareiden ja rikollisten ohella Music Meisterin mielenhallintaan.


title: Musta Kanarialintu

text: Grey DeLisle ääninäytteli Mustaa Kanarialintua lyhytanimaatioelokuvassa vuonna 2010. Hahmolla on pieni rooli elokuvassa, kun hän pelastaa Vihreän Nuolen ja prinsessa Perditan kreivi Vertigolta. Tilanteen jälkeen Vihreä Nuoli kosii häntä, johon nainen vastaa myöntyvästi.


title: Miesten Superpesiksen kausi 2009

text: Miesten Superpesiksen kausi 2009 oli Superpesiksen 20. kausi. Sarjaan osallistui 11 joukkuetta. Joukkuemäärä putosi 11:een Seinäjoen Maila-Jussien luovuttua sarjapaikastaan taloudellisiin syihin vedoten. Kausi alkoi 12. toukokuuta, ja Suomen mestarit olivat selvillä 19. syyskuuta. Hallitsevana mestareina kauteen lähti Pattijoen Urheilijat Raahesta. Vuoden 2009 Suomen mestariksi kruunattiin Sotkamon Jymy, joka voitti loppuottelusarjassa Kouvolan Pallonlyöjät otteluvoitoin 3–1. SM-pronssia voitti Vimpelin Veto.


title: Miesten Superpesiksen kausi 2009

text: Itä–Länsi-tapahtuma järjestettiin 26.–28. kesäkuuta Kuopiossa Puijonlaakson pesäpallostadionilla.


title: Miesten Superpesiksen kausi 2009

text: Runkosarjassa pisteitä jaetaan seuraavasti: 2–0-voitosta saa kolme pistettä ja 1–0-voitosta kaksi. Jos ottelu on kahden jakson jälkeen tasan (0–0 tai 1–1), molemmat joukkueet saavat yhden pisteen. Tällöin ottelun voittaja ja ylimääräisen (siis toisen) sarjapisteen saava joukkue ratkaistaan supervuorossa tai tämän jälkeen kotiutuslyöntikilpailulla.


title: Miesten Superpesiksen kausi 2009

text: Runkosarjassa tasapisteissä olevien joukkueiden keskinäisen paremmuuden ratkaisee kolmen pisteen voittojen (eli 2–0-voittojen) määrä, niiden ollessa tasan kaikkien voittojen määrä ja tämän jälkeen tehtyjen ja annettujen juoksujen ero. Jos edelleen ollaan tasatilanteessa ratkaisee keskinäisten ottelujen voitot, tämän jälkeen keskinäisten ottelujen pisteet ja lopulta keskinäisten ottelujen juoksuero.


title: Miesten Superpesiksen kausi 2009

text:
Runkosarja pelattiin kaksinkertaisena sarjana. Tämän lisäksi pelattiin maantieteellisesti muodostetut paikallislohkot seuraavasti: Oulu–Pattijoki–Sotkamo, Kuopio–Joensuu–Kitee ja Koskenkorva–Vimpeli–Nurmo, jotka pelataan kaksinkertaisena sarjana, sekä Kouvola–Hyvinkää, joka pelattiin nelinkertaisena.
Runkosarjan päätyttyä kahdeksan parasta joukkuetta pääsivät pudotuspeleihin. Puolivälierät (1–8, 2–7, 3–6 ja 4–5) pelattiin paras seitsemästä -järjestelmällä, välierät ja loppuottelut paras viidestä ja pronssiottelut paras kolmesta. Joka kierroksella runkosarjassa parhaiten sijoittunut joukkue kohtsi heikoimmin sijoittuneen.


title: Miesten Superpesiksen kausi 2009

text: Runkosarjan kaksi viimeistä joukkuetta pelasivat karsintaottelut putoamisesta Ykköspesikseen kaudelle 2010. Karsintaottelut pelattiin paras viidestä -järjestelmällä. Ykköspesiksen kaksi parasta joukkuetta nousivat suoraan Superpesikseen kaudelle 2010, jolloin joukkuemäärä nousi takaisin 12:een.


title: Miesten Superpesiksen kausi 2009

text: Pelattiin paras viidestä -järjestelmällä. Hävinnyt joukkue, Puijon Pesis, putosi kaudeksi 2010 Ykköspesikseen.


title: Karatšait

text: Karatšait ovat etupäässä Venäjällä Karatšai-Tšerkessiassa asuva karatšai-balkaarin kieltä puhuva kansa.


title: Karatšait

text: Karatšai-Tšerkessiassa karatšait asuvat lähinnä Karatšain ja Malokaratšain piireissä. Heitä on myös Keski-Aasiassa, Turkissa, Syyriassa ja Yhdysvalloissa. Vuonna 1989 entisessä Neuvostoliitossa oli 155 900 karatšaita, joista 129 400 asui Karatšai-Tšerkessiassa.


title: Karatšait

text: Vuonna 2002 Venäjällä laskettiin olevan 192 200 karatšaita, joista 169 200 asui Karatšai-Tšerkessiassa. Kotitasavaltansa väestöstä he muodostavat 38,5 %. Venäjällä 94,7 % kansasta osaa venäjää. Kotitasavallassaan asuvista karatšaista 98,0 % puhuu karatšai-balkaaria.


title: Karatšait

text: Karatšaiden esivanhempia ovat Kaukasian alkuperäiskansat, joihin on sekoittunut alaaneja, bolgaareja ja kiptšakkeja. Ennen mongolivalloitusta karatšait kuuluivat alaanien heimoliittoon. Mongolien hyökkäyksen takia he joutuivat vetäytymään vuoristolaaksoihin. Myöhemmin karatšait kuuluivat Suur-Kabardan yhteyteen. Vuonna 1828 heidän asuinalueensa liitettiin Venäjään. 1870-luvun maauudistuksen seurauksena osa kansasta pakeni Turkkiin. Vuonna 1922 perustettiin Karatšai-Tšerkessian ja vuonna 1926 Karatšain autonominen alue. Vuonna 1943 karatšait karkotettiin Keski-Aasiaan syytettynä yhteistyöstä saksalaisten kanssa. Kotiseudulleen he pääsivät palaamaan vuonna 1957. Vuonna 1991 Karatšai-Tšerkessian autonomisesta alueesta tuli Venäjään kuuluva tasavalta.


title: Karatšait

text: Perinteisiä elinkeinoja ovat karjanhoito ja maanviljely. Asumuksena toimi hirsistä rakennettu maakattoinen talo. Vaatetus oli samanlainen kuin muilla alueen kansoilla. Ruokavalio koostui lihasta sekä maito- ja viljatuotteista.


title: Karatšait

text: Yhteiskuntajärjestyksen perustana olivat kylä- ja sukuyhteisöt. Perinteisissä uskomuksissa yhdistyvät kristinusko ja muinaisturkkilaiset animistiset piirteet. 1700-luvun lopussa karatšait omaksuivat sunnalaisen islamin. Rikkaaseen kansanrunouteen kuuluu pohjoiskaukasialaisen Nart-eepoksen sankarirunoja, satuja, kertomuksia, lauluja ja sananlaskuja. Neuvostoaikana syntyi kansallinen kirjallisuus ja ammattitaide.


title: Karatšait

text: Suurin osa kansasta asuu maaseudulla, vaikka kaupunkiväestön määrä on viime vuosikymmeninä nopeasti kasvanut. Tärkeimmät työnantajat ovat maatalous ja teollisuus. Syntyvyys on korkea, joskin nykyään laskusuunnassa. Kansallinen itsetunto on vahva, seka-avioliittojen määrä vähäinen ja äidinkielen asema vakaa.


title: Eddie Sachs

text: Edward Julius Sachs, Jr lempinimeltään Eddie (28. toukokuuta 1927 Allentown, Pennsylvania – 30. toukokuuta 1964 Speedway, Indianapolis) oli yhdysvaltalainen Indianapolis 500 ja Formula 1 -kuljettaja. Hän osallistui Indianapolis 500 -kilpailuun 8 kertaa kausilla 1957–1964 (Formula 1 -sarjaan kuuluivat 1950-1960). Hän ajoi kahdesti paalulle vuosina 1960 ja 1961. Hän oli toinen vuoden 1961 kilpailussa ja kolmas seuraavana vuonna. Hänen MM-tuloksiinsa on laskettu mukaan vain yksi paalupaikka, muttei yhtään pistettä.


title: Eddie Sachs

text: Sachs kuoli vuoden 1964 kilpailussa traagisella tavalla. Kilpailun toisella kierroksella Dave MacDonald pyörähti nelosmutkassa radan yli ja osui seinään aiheuttaen bensatankin hajoamisen ja massiivisen tulipalon. Auto luisui takaisin radalle aiheuttaen 7 auton kolarin, jossa muun muassa Ronnie Dumanin auto osui häneen, pyörähti liekkeihin ja osui varikkoseinään palaen, mutta Duman selvisi. Sachsin auto osui MacDonaldin autoon aiheuttaen räjähdyksen, mikä tappoi molemmat. Kolariin joutuivat osallisiksi myös Bobby Unser, Johnny Rutherford, Chuck Stevenson ja Norm Hall.


title: Eddie Sachs

text: Sachs valittiin vuoden 1999 National Sprint Car Hall of Fameen.


title: Kaškait

text: Kaškait ovat Iranissa asuva turkkilaisen azerin kielen kaškain murretta puhuva kansa. Toisinaan kaškaita pidetään erillisenä kielenä.


title: Kaškait

text: Kaškait asuvat Fārsin maakunnan pohjois- ja luoteisosissa. 1980-luvulla heitä arvioitiin olevan 570 000 henkeä. Kansan alkuperästä on olemassa erilaisia käsityksiä. Eräiden tutkijoiden mukaan he ovat sukua haladžeille. Toisten tietojen mukaan he ovat muuttaneet Iraniin mongolivalloituksen yhteydessä 1200-luvulla. On myös oletettu, että he olisivat kotoisin Kaukasiasta.


title: Kaškait

text: Pääelinkeino on paimentolaisuuteen perustuva karjanhoito. Lisäksi harjoitetaan maanviljelyä. Paimentolaisten asumuksena toimii villasta valmistettu nelikulmainen musta teltta. Maanviljelijät asuvat savitiilitaloissa. Ruokavalio koostuu leivästä, maitotuotteista, lampaanlihasta ja teestä. Patriarkaalinen heimoyhteiskunta on edelleen voimakas. Perinteinen uskonto on šiialainen islam.


title: Daguurit

text: Daguurit ovat Kiinassa asuva mongolilaista daguurin kieltä puhuva kansa. Daguurit asuvat Sisä-Mongolian itäosassa, Hailarin kaupungin ympäristössä, Heilongjiangin maakunnan pohjoisosassa sekä Xinjiangissa. Muutamia daguureja asuu myös Kazakstanin kaakkoisnurkassa. Kiinan vuoden 2010 väestönlaskennassa daguureja laskettiin olevan 131 992. 1600-luvulle saakka daguurit asuivat Amurin keskijuoksulla, josta Kiinan hallitus siirsi heidät vuonna 1654 Mantšurian sisäosiin. Tärkeimmät elinkeinot ovat kyntöviljely, vihannesten kasvatus ja karjanhoito. Lisäksi harjoitetaan metsästystä ja kalastusta. Perinteinen uskonto on šamanismi. Sivistyskielinään daguurit käyttävät mongolia ja kiinaa.


title: Daguurit

text: Historiallisten muuttoliikkeiden takia daguurit asuttavat useita erillisiä alueita. Heidät voidaankin jakaa maantieteellisesti neljään eri ryhmään. Amurin daguurit ovat pieni ja lukumääräisesti vähenevä ryhmä, jotka asuvat daguurien alkuperäisillä alueilla Amurjoen valuma-alueen keskiosissa. He ovat keskittyneet etenkin Heihen alueelle ja heitä on arviolta vain noin 400. Nenjoen daguurit ovat daguurien suurin ryhmä ja he asuttavat useita paikkakuntia Nenjoen alueella Sisä-Mongoliassa ja Heilongjiangin maakunnassa. Kolmas ryhmä ovat Hailarin daguurit, jotka asuttavat pääasiassa Evenkien autonomisen lippukunnan aluetta Hailarin kaupungista etelään. Neljännen ryhmän muodostavat Sinkiangin daguurit, jotka päätyivät Sinkiangin Ilin alueelle Qing-dynastian aikaisten väestönsiirtojen takia 1700-luvulla.


title: Daguurit

text: Daguurien nimitys juontaa juurensa kitaanin kielen sanasta "daur". Kitaanit kutsuivat 900-luvulta 1100-luvulle olemassa ollutta valtakuntaansa nimellä "Daur Gurun", eli Daur-valtakunta. Daguurin kielessä onkin joitakin piirteitä nyt jo hävinneestä kitaanin kielestä. Onkin mahdollista, että daguurit polveutuvat Mongolivaltakunnan aikana mongolistuneista kitaaneista. Omana ryhmänään daguurit ilmaantuvat historiankirjoihin kuitenkin vasta vuonna 1616, jolloin laajeneva mantšujen valtakunta kohtasi soloneiksi kutsutut heimot Amurjoella. Solonit koostuivat maata viljelleistä daguureista sekä metsästystä ja viljelyä harjoittaneista evenkeistä. Nämä kaksi ryhmää elivät toistensa kanssa kanssakäyden, mutta säilyttäen silti omat kielensä. Tuolloin solonien alamaisuuteen kuuluivat myös bargamongolit.


title: Daguurit

text: Mantšut kukistivat daguuri- ja evenkiheimot vuoteen 1643 mennessä ja seuraavan vuoden puolella solonien kyliin alkoivat hyökätä venäläiset kasakat. Hyökkäysten ja Qing-dynastian kasakoita vastaan käyttämän poltetun maan taktiikan takia daguureja muutti alkuperäisiltä alueiltaan etelään Nenjoen alueelle. Qing-dynastian viranomaiset siirtivät daurisotilaita sittemmin myös Hulunbuirin tasankoalueelle vuonna 1732 ja Xinjiangiin vuonna 1763. Daguureja asuu edelleen näillä alueilla. Qing-dynastiaa hallinneiden mantšujen kieli ja kulttuuri vaikutti daguureihin ja daguurit alkoivat esimerkiksi kirjoittaa mantšun kielellä.


title: Daguurit

text: Mantšujen kiinalaistuminen, Qing-dynastian reuna-alueiden politiikka ja kiinalaisten muuttoliike daguurien alueelle ajoi daguurit etenkin Hailarin alueella omaksumaan mongoli-identiteetin mantšuidentiteetin sijaan. Venäläisten rakennettua Mantšuriaan rautatien daguureja pääsi myös opiskelemaan Tokioon, Moskovaan ja Pietariin. Sittemmin monet daguurit toimivat kiinalaisvastaisessa panmongolialaisessa liikkeessä. He yrittivät muun muassa liittää Sisä-Mongolian alueen itsenäistyneeseen Ulko-Mongoliaan. Japanin miehitysaikana vuosina 1932-1945 Hulun Buirista ja Buthasta tuli autonomisia mongoliprovinsseja. Daguurit laskettiin virallisesti mongoleihin ja he toimivat johtavissa asemissa paikallishallinnossa. Japani hävisi sodan ja Kiinan sisällissota jatkui vuonna 1945. Kiinan kommunistit voittivat daguurit puolelleen jatkamalla heidän autonomiaansa.


title: Daguurit

text: Kiinan kommunistihallinto alkoi erottaa daguureja mongoleista luoden näille autonomisia kuntiaan vuonna 1952 Heilongjiangiin ja vuonna 1954 Xinjiangiin. Sisä-Mongoliassa erottelu oli vaikeampaa, sillä se johti siihen että daguurit joutuivat luopumaan perinteisestä johtavasta asemastaan mongoleihin nähden Hulun Buirissa. Tästä huolimatta daguurien autonomisia kuntia perustettiin myös Sisä-Mongoliaan vuonna 1956. Vaatimuksia esitettiin sittemmin myös suuremman daguurien prefektuurin perustamisesta alueelle, joka olisi kattanut muun muassa Hailarin ja Qiqiharin, vaikka daguurit olisivatkin jääneet alueella pieneksi vähemmistöksi. Hanketta ei sittemmin toteutettu, mutta autonomisia kuntia perustettiin yhteensä seitsemän daguurien asuinalueille.


title: Daguurit

text: Buthan daguurit kasvattivat perinteisesti lähinnä hirssiä, tattaria ja vihanneksia. Kun kiinalaisia alkoi muuttaa alueelle, maanviljelyn ohella alettiin harjoittaa metsästystä ja metsänhoitoa. Hailarin daguurien elinkeinot olivat paljolti samat, paitsi että karjanhoito korvasi sittemmin maanviljelyn pääelinkeinona. Daguurien talot ovat kiinalaistyylisiä. Monista muista mongolikansoista poiketen daguurit eivät harjoita buddhalaisuutta, vaan noudattavat edelleen šamanistista uskoaan. Šamaanit eli "yadganit" ovat miehiä tai naisia ja he muun muassa parantavat fyysisiä ja henkisiä sairauksia.


title: Daguurit

text: Daguurin kieli on mogolin ohella mongolikielistä arkaaisimpia. Vaikutteita kieleen on tullut jo hävinneestä kitaanin kielestä ja erityisen voimakkaita vaikutteita mantšusta. Jotkut tutkijat ovatkin pitäneet daguuria mantšun tavoin pikemminkin tunguusikielenä kuin mongolikielenä. Suurin osa pitää sitä kuitenkin mongolikielenä. Kieli jakautuu Buthan, Qiqiharin, Hailarin ja Ilin murteisiin. Qiqiharin murteella on noin 40 000 puhujaa, Buthan murteella saman verran, Hailarin murteella noin 15 500 ja Xinjiangissa puhutulla Ilin murteella on noin 5 000 puhujaa. Suurin osa daguureista puhuu myös muita kieliä, kuten mongolia, kiinaa tai evenkiä. Daguurinkielinen kirjallisuus syntyi 1800-luvulla ja sitä kirjoitettiin aluksi mantšulaisin kirjaimin. Changshing (1809-1885?) kirjoitti runoja ja matkakertomuksia, Mamegchi kritisoi kirjoituksissaan buddhalaista taikauskoa ja Qin Tongpu (1865?-1940?) kertoi lauluissaan tavallisesta elämästä.


title: Salaarit

text: Salaarit ovat Kiinassa asuva turkkilaista salaarin kieltä puhuva kansa.


title: Salaarit

text: Salaarit asuvat Qinghain ja Gansun maakunnissa sekä Xinjiangin autonomisella alueella. Vuonna 1985 heitä laskettiin olevan 69 100 henkeä.


title: Salaarit

text: Perimätiedon mukaan salaarit ovat muuttaneet nykyiselle asuinseudulleen Samarkandin ympäristöstä vuonna 1370. Samanniminen oguusiheimo tunnetaan Turkmenistanista. Sivistyskielenään salaarit käyttävät kiinaa. Monet osaavat myös mongolia ja tiibetiä.


title: Salaarit

text: Tärkeimmät elinkeinot ovat kyntöviljely, karjanhoito, puutarhanhoito ja erilaiset käsityöammatit. Asuntona toimii maalattiainen savitiilitalo, jossa on lämmin oleskelualusta. Ruokavalion muodostavat nauhamakaronit ja liha, tee ja maito sekä leipä. Perinteinen uskonto on sunnalainen islam. Kansanperinteessä on havaittavissa voimakasta kiinalaista ja tiibetiläistä vaikutusta.


title: Danilo Gallinari

text: Danilo Gallinari (s. 8. elokuuta 1988 Sant'Angelo Lodigiano) on italialainen koripalloilija.


title: Danilo Gallinari

text: Gallinarin isä Vittorio Gallinari oli myös koripalloilija, mikä vaikutti hänen lajivalintaansa. Hän aloitti pelaamisen Unione Cestistica Casalpusterlengon juniorijoukkueissa, joista hän nousi edustusjoukkueeseen kaudella 2004–2005. Kauden jälkeen Olimpia Milano hankki hänet seuraansa, mutta lähetti saman tien LegADuessa pelanneeseen Pallacanestro Paviaan kehittymään. Vuonna 2006 hänet otettiin takaisin Milanoon. Kausi 2007–2008 oli hänen läpimurtokautensa Euroopassa ja hän teki 14,9 pistettä ottelua kohden Euroliigassa. Moni NBA:n scouttaajista piti häntä joukkueensa parhaana pelaajana, vaikka hän oli vasta 19-vuotias. Kauden jälkeen hänet palkittiin Euroliigan Nouseva tähti-palkinnolla. Gallinarin palkitsemista pidettiin yllättävänä, sillä hän oli ollut poissa monista peleistä, eikä ollut joukkueelle yhtä tärkeä kuin Nikola Peković, jota pidettiin varmempana palkinnonsaajana.


title: Danilo Gallinari

text: Gallinari osallistui , jossa New York Knicks varasi hänet kuudentena. Knicksin kannattajat eivät pitäneet Gallinarin tulosta seuraan, jolloin he alkoivat buuata varaustilaisuudessa. Vaikka Knicksin valmentaja Mike D'Antoni ja Danilo Gallinarin isä olivat vanhoja tuttuja, ei heidän ystävyytensä vaikuttanut Gallinarin varaamiseen. Hänen palkkansa Knicksissä oli 2,6 miljoonaa dollaria kautta kohden.


title: Danilo Gallinari

text: Gallinarin ensimmäinen kausi NBA:ssa sujui kaksijakoisesti. Kauden pistekeskiarvo oli 6,1 ja peliminuutteja tuli ainoastaan 14,7 ottelua kohden. Ennen joulua hän kärsi selkävammasta, jolloin hänen koko loppu-uransa oli vaakalaudalla. Gallinarin selkä leikattiin ja hän teki paluun pelikentille. Hän paransi tasoaan loppukaudesta ja nosti itsensä aloitusviisikkoon. Kauden 2010–2011 Gallinari aloitti Knicksissä, mutta siirtyi helmikuussa 2011 Denver Nuggetsiin.


title: Danilo Gallinari

text: Syyskuussa 2011 Gallinari teki sopimuksen Olimpia Milanon kanssa NBA:n mahdollisen työsulun takia.


title: Danilo Gallinari

text: Maaliskuussa 2015 Gallinari teki Nuggetsissa 40 pistettä Orlando Magicia vastaan. Huhtikuussa hän paransi piste-ennätystään 47:ään kahden jatkoajan jälkeen tappioon päättyneessä ottelussa Dallas Mavericksia vastaan. Gallinarin pistemäärä on italialaispelaajien ennätys NBA:ssa.


title: Danilo Gallinari

text: Elokuussa 2015 Gallinari teki Nuggetsin kanssa monivuotisen jatkosopimuksen.


title: Danilo Gallinari

text: Kesällä 2017 Gallinari siirtyi Los Angeles Clippersiin.


title: SuomiTV

text: SuomiTV oli suomalainen televisiokanava, joka aloitti lähetyksensä 18. joulukuuta 2009. Nimellä STV Suomi kanava teki koelähetyksiä jo syystalvella 2008–2009.


title: SuomiTV

text: SuomiTV jäi lyhytikäiseksi, sillä kanava lanseerattiin uudelleen nimellä Fox, kun sen emoyhtiö Family Channel oli vuodenvaihteessa 2011–2012 myyty News Corporation -mediakonserniin kuuluvan Fox International Channelsin pohjoismaiselle tytäryhtiölle. Kaupasta sovittiin joulukuun lopussa 2011 ja se vahvistettiin tammikuussa 2012. Suomen Fox aloitti lähetyksensä SuomiTV:n kanavapaikalla 16. huhtikuuta 2012.


title: SuomiTV

text: SuomiTV oli ensimmäinen kaapeliverkossa aitoa 1080i-teräväpiirtokuvaa lähettänyt suomalainen televisiokanava (myös Nelonen HD lähetti ohjelmistonsa teräväpiirtomuodossa, mutta vain skaalattuna). SuomiTV:n ohjelmistoa pystyi jonkin aikaa katsomaan myös kanavan netti-TV:stä, joka avattiin maaliskuussa 2010 mutta suljettiin toukokuussa 2011 säästösyistä.


title: SuomiTV

text: Kanavan toiminnan käynnistyessä sen pääkonttori ja studiot sijaitsivat Keravalla. Myöhemmin toimitilat siirrettiin Helsingin Pasilaan.


title: SuomiTV

text: Ennen News Corporation -kauppaa Family Channelin ja SuomiTV:n pääomistaja oli kanadalainen televisioalan rahoitusyhtiö Ontario. Lisäksi kanavan omistajiin kuului joukko suomalaisia piensijoittajia.


title: SuomiTV

text: Perustamisvaiheessa yhtiön toimitusjohtajana toimi Hannu Haukka, joka joulukuussa 2009 siirtyi SuomiTV:n hallituksen varapuheenjohtajaksi. Uudeksi toimitusjohtajaksi valittiin Jarmo Kalliola. Vuoden 2011 alussa toimitusjohtajaksi tuli pääomistajaa edustanut kanadalainen Randy Dewe. Hallituksen puheenjohtajana toimi Jeffrey Royer.


title: SuomiTV

text: SuomiTV:n ensimmäisenä ohjelmajohtajana toimi Hanna Lähteenmäki, joka jätti kanavan keväällä 2010, muutama kuukausi kanavan aloittamisen jälkeen.


title: SuomiTV

text: SuomiTV:n tavoite oli tuoda Suomeen laadukkaisiin ohjelmiin panostava perhekanava. SuomiTV pyrki kiinnittämään huomiota erityisesti siihen, että lasten valveillaoloaikana kanavalla lähetetään vain lapsille soveltuvaa ohjelmaa. Aloittaessaan kanava ilmoitti pyrkivänsä viiden vuoden sisällä kymmenen prosentin markkinaosuuteen mainosrahoitteisella TV-alalla.


title: SuomiTV

text: Huhtikuussa 2012 kanavan entinen päätoimittaja Tomi Lindblom kertoi Journalismikritiikin vuosikirjassa, että SuomiTV oli järjestelmällisesti ajanut omaa kristillistä agendaansa, jossa pyrittiin suodattamaan kanavan ohjelmistosta muun muassa kaikki aviorikokseen tai myönteisesti homoseksuaalisuuteen viittaava aineisto. Kanava esimerkiksi kieltäytyi lähettämästä uusimansa "Korkeajännitys"-sketsisarjan jaksoa, jossa kaksi näyttelijää esitti homomiehiä kaapissa. Lähettämättä jäi myös "Conan"-ohjelman jakso, jossa juontaja Conan O’Brien vihki kaksi miestä avioliittoon (tosin SuomiTV:n mukaan se ei toimitusvirheen vuoksi ollut edes saanut kyseistä jaksoa). Jopa säätietoja välittävää yhtiötä valittaessa haluttiin varmistaa, että ruudussa esiintyvä meteorologi ei olisi avoimesti homoseksuaali. SuomiTV:n uutisiin ei kuitenkaan pyritty vaikuttamaan.


title: SuomiTV

text: SuomiTV:tä katsoi avajaispäivänä lähes puoli miljoonaa ihmistä. Päivän suosituin ohjelma oli "Kymppitonni", joka keräsi yli satatuhatta katsojaa. Ensimmäisen toimintakuukauden jälkeen päivittäinen katsojaennätys oli noussut 600 000:een, ja viikoittain kanavan ohjelmia oli parhaimmillaan käynyt katsomassa 1,3 miljoonaa ihmistä.


title: SuomiTV

text: Reilu vuosi myöhemmin tilanne ei kuitenkaan enää näyttänyt yhtä valoisalta. Huhtikuussa 2011 kanava ilmoitti koko henkilöstöään koskevista YT-neuvotteluista, ja lähetykset aiottiin keskeyttää kesällä kolmen kuukauden ajaksi. Säännöllisen lähetystoiminnan katkeaminen 30 päiväksi olisi vaarantanut kanavan toimiluvan. Toukokuussa 2011 kanava tarkensi, että lähetystoimintaa vain supistetaan kesän ajaksi. Muun muassa uutislähetykset keskeytyivät.


title: SuomiTV

text: Kesäkuussa 2011 SuomiTV ilmoitti aloittavansa yhdysvaltalaisen talk-show "Conanin" lähetykset ja samalla uudistavansa ohjelmatarjontansa kauttaaltaan.


title: SuomiTV

text: SuomiTV:n ohjelmisto koostui matkailu- ja luonto-ohjelmista, dokumenteista, harrastusohjelmista, lastenohjelmista, kulttuurista ja uutisista. SuomiTV myös palautti ruutuun MTV3-kanavan ohjelmistoon kaksikymmentä vuotta kuuluneen mutta neljä vuotta aiemmin lakkautetun "Kymppitonni"-visailun, jota se esitti kahtena lähetyksenä viitenä päivänä viikossa.


title: SuomiTV

text: SuomiTV pyrki panostamaan eritoten uutisiin, joita sen oma uutistoimitus toimitti monta kertaa vuorokaudessa. Uutis- ja ajankohtaistoimituksen päätoimittajana toimi Tomi Lindblom sekä uutisankkureina Sari Helin ja Jussi Hanhivaara. Uutisia lähetettiin 22. maaliskuuta 2010 – 5. toukokuuta 2011 maanantaista perjantaihin kello 18, 19 ja 20. Lisäksi lauantaisin lähetettiin "Viihdeuutiset" ja sunnuntaisin "Uutisviikko"-niminen ajankohtaismakasiini.


title: SuomiTV

text: Ilmoittaessaan toimintansa supistamisesta toukokuussa 2011 SuomiTV kertoi, että kanavan oma uutistoimitus lakkautetaan. Toimiluvan edellyttämien uutislähetysten sanottiin kuitenkin jatkuvan syksyllä uudelta pohjalta. 24. lokakuuta 2011 STT alkoi tuottaa TV-uutisia SuomiTV:lle.


title: Tabasco-chili

text: Tabasco ("Capsicum frutescens" 'Tabasco') on erittäin tulinen chililajike, noin 30 000 – 50 000 yksikköä scovillen asteikolla. Tabascoa käytetään myös samannimisessä mausteessa (chilikastike), jossa on kylläkin suurin osa etikkaa ja suolaa.


title: Tabasco-chili

text: "Capsicum frutescens" -lajille tyypillisesti Tabasco on monivuotinen pensasmainen kasvi. Tabascon suipot ylöspäin kasvavat hedelmät ovat noin 4 cm pitkiä. Hedelmät ovat raakoina kellertävän vihreitä ja kypsyvät keltaisen kautta kirkkaanpunaisiksi.


title: Tabasco-chili

text: 1960-luvulla tupakan mosaiikkivirus tuhosi suuren osan sadosta. Virukselle vastustuskykyisen lajikkeen nimeltä 'Greenleaf tabasco' viljeleminen aloitettiin 1970-luvulla.


title: Kaune

text: Kaune Oy on vuonna 1915 perustettu alun perin turkulainen, nykyään Naantalissa toimiva sisustus- ja rakennusalan lasikokonaisuuksiin sekä tuotantopalveluihin erikoistunut lasi- ja metallialan yritys. Se tekee lasituksia muun muassa maailman suurimpiin ristelyaluksiin. Yritys siirsi toimintansa Naantalin Luolalan teollisuusalueelle vuonna 2008, kun lähes satavuotias tehdaskiinteistö määrättiin purettavaksi Koulukadun ABC-liikennemyymälän tieltä.


title: Kaune

text: Yrityksen nimi oli Kaune Shop Oy 10. joulukuuta 2000 saakka. Aputoiminimenä on ollut 29. syyskuuta 2006 lähtien Kaunenkulma.


title: Kaune

text: Kauneen taustalla on lasimaalauksistaan tunnetun saksalaisen Willy Baerin 1900-luvun vaihteessa perustama yritys, josta vuonna 1912 tuli "Baer & Nieminen". Yhtiökumppani Herman Anton Nieminen (1888–1963) lunasti vuonna 1915 yrityksen kokonaan itselleen ja otti nimeksi "Taidetakomo ja -lasittamo Kaune".


title: Kaune

text: Naantalissa syntynyt Nieminen kouluttautui metallimieheksi käsityöläiskoulussa 1904–1908 ja työskenteli Ruotsin Nyköpingissä ja Tukholmassa, jossa AB Konstglas -yrityksessä tutustui lasialaan. Suomeen palattuaan Nieminen toimi sitten koristeseppänä Willy Baerin Atelierissa ja suoritti kisällikirjan 1909. Vuonna 1912 hän tuli mukaan osakkaaksi Baerin yritykseen ja ainoaksi omistajaksi 1915. Vuonna 1948 Nieminen sai mestarin arvon.


title: Kaune

text: Vuonna 1919 valmistui osakeyhtiöksi muuttuneelle Oy Kaune Ab:lle oma toimitalo, jota laajennettiin moneen otteeseen. Alkuperäisen rakennuksen suunnitteli August Krook ja talossa on myös Alvar Aallon suunnittelema portaikko, samanlainen kuin Paimion parantolassa. 2000-luvun lopulla tehdaskiinteistö määrättiin purettavaksi ABC-liikennemyymälän tieltä.


title: Kaune

text: Alkuvuosina Kauneen tuotanto painottui metallitöihin. Yritys valmisti heloituksia, valaisinten runkoja ja muita koriste- ja käyttöesineitä takomalla, pakottamalla ja puristamalla raudasta, kuparista, messingistä ja lyijystä.


title: Kaune

text: Vuonna 1920 tehtailija Herman Nieminen toi Saksaan suuntautuneelta opintomatkaltaan Turkuun peilien valmistustekniikan. Peileistä tulikin yksi Kauneen päätuotteista rakennuslasitusten ohella, joita yhä löytyy muun muassa Hamburger Börsistä ja muista turkulaisista jugendtyylin rakennuksista, usein Niemisen signeerauksella varustettuna. Myös Alvar Aallon funkisrakennuksiin, kuten Paimion parantolaan, Turun Sanomien toimitaloon ja Lounais-Suomen maalaistentaloon tilattiin paljon lasituksia Kauneelta.


title: Kaune

text: Herman Niemisen pojat Auvo ja Heljo avustivat jo koulupoikina usein perheen yrityksessä. Sotien jälkeen Auvo Nieminen pääsi opistoinsinööriksi valmistuttuaan töihin Oy Laivateollisuus Ab:lle. Näin solmittujen suhteiden avulla Kaune toimitti 50 sotakorvausaluksen lasitus- ja metallisisustustyöt, ja laivojen sisustustöistä tuli sittemmin yksi Kauneen merkittävimmistä työllistäjistä. Heljo Nieminen haki lasialan oppia Ruotsista, jossa toimi 1950-luvun puolivälissä myös lasitustöiden opettajamestarina ruotsalaisten ammattiyhdistysten keskusliiton rakennustoimistossa. Herman Niemisen kuoltua vuonna 1963 tuli Heljo Niemisestä Kauneen toimitusjohtaja. Hänen kaudellaan Kauneen tuotantoa automatisoitiin ja uudistettiin monella tavoin, käsityöperinteestä ja räätälintekoisista yksittäistilauksista kuitenkaan luopumatta.


title: Kaune

text: Vuodesta 1996 Kauneen toimintaa ovat jatkaneet Herman Niemisen pojantytär Anita Saksi ja hänen miehensä Harri Saksi poikineen. Uusissa toimitiloissa Naantalin Luolalassa Kaune työstää nykyisin lasin lisäksi myös kiveä ja alumiinia.


title: Daniel Carvalho

text: Daniel da Silva Carvalho (s. 1. maaliskuuta 1983 Pelotas, Brasilia) on brasilialainen jalkapalloilija, pelipaikaltaan keskikenttäpelaaja.


title: Daniel Carvalho

text: Carvalho edustaa TsSKA Moskovaa, jonka riveissä hän on voittanut Venäjän valioliigan ja UEFA Cupin mestaruuden. Hänet valittiin vuoden 2005 jalkapalloilijaksi Venäjällä.


title: Daniel Carvalho

text: Carvalho on pelannut myös Brasilian maajoukkueessa. Vuonna 2003 hän oli voittamassa nuorten maailmanmestaruutta.


title: Pihatto

text: Pihatto voi tarkoittaa seuraavia:


title: Vanessa

text: Vanessa on naisen etunimi. Nimen on muodostanut irlantilainen kirjailija Jonathan Swift naisystävänsä Esther Vanhomrighin nimen pohjalta siten, että alkuosa "Van" saatiin sukunimestä, kun taas loppuosa "-essa" on muunnos nimestä Ester..


title: Vanessa

text: Vanessa on myös amiraaliperhosen suku.


title: Vanessa

text: Väestörekisterin mukaan nimi on annettu Suomessa vuoden 2015 loppuun mennessä noin 2 070 henkilölle, jotka melkein kaikki ovat syntyneet vuoden 1960 jälkeen. Vanessan nimipäivä on vuodesta 2010 lähtien suomenruotsalaisen ja vuodesta 2015 lähtien myös suomenkielisen kalenterin mukaan 25. helmikuuta.


title: Andienhirvet

text: Andienhirvet ("Hippocamelus") on hirvieläinten heimoon kuuluva sorkkaeläinsuku. Niitä tavataan vain Etelä-Amerikassa, ja sukuun kuuluu vain kaksi nykyisin elävää lajia, andienhirvi eli guemuli ("Hippocamelus antisensis") ja chilenhirvi ("H. bisulcus"). Niillä on tukevahko vartalo ja verrattain lyhyet jalat. Ne elävät kesällä korkealla vuoristossa, mutta laskeutuvat syksyisin alemmas ja viettävät talvet suojaisissa metsäisissä laaksoissa. Tavallisesti ne laiduntavat pienissä, 3–14 yksilön ryhmissä. Andienhirvi esiintyy Perussa ja Boliviassa, chilenhirvi taas Chilessä ja Argentiinassa. Märehtijöinä ne ovat kasvinsyöjiä, joiden ravinto koostuu pääosin ruohovartisista kasveista ja pensaiden lehdistä, silmuista ja versoista sekä jäkälästä.


title: Andienhirvet

text: Andienhirvi luetaan nykyisin uhanalaisuusluokituksessa vaarantuneeksi ja chilenhirvi erittäin uhanalaiseksi.


title: Andienhirvet

text: Nisäkäsnimistötoimikunnan ehdotus suvun uudeksi suomenkieliseksi nimeksi oli ”hemulit” (), mutta suomen kielen lautakunnan mielestä tällainen sana muistuttaa lempi- tai jopa pilkkanimeä eikä herätä mielikuvaa nisäkkäännimestä.


title: Bella

text: Bella on naisen etunimi. Väestörekisterin mukaan vajaat 280 suomalaista naista on vuoden 2012 loppuun mennessä nimetty Bellaksi.


title: Bella

text: Italiaksi Bella tarkoittaa kaunista. Bella on myös sarjakuvahahmo.


title: Pihattonavetta

text:
Pihattonavetta tai pihatto on toinen navetan päätyypeistä, jossa naudat liikkuvat vapaasti rakennuksen sisällä ja mahdollisesti sen ulkopuolella. Suurin ero toiseen navetan päätyyppiin parsinavettaan on eläinten vapaa liikkuvuus eläintilassa. Parsinavetassa naudat on kiinnitetty pysyvästi parteen laidunkauden ulkopuolella. Pihatossa lehmät tavataan nupouttaa eläinten ja hoitajien loukkaantumisriskin vähentämiseksi.
Kylmäpihatto on eristämätön, usein vain kolmiseinäinen eläinsuoja, jonka lämpötila on lähellä ulkoilman lämpötilaa. Lypsylaitteiden vaatiman minimilämmön takia niitä ei juuri rakenneta lypsykarjalle. Lihakarjalla kylmäpihatto on yleinen. Lypsykarjatiloilla kylmäpihatoissa voidaan pitää hiehoja ja ummessa olevia lehmiä. Toisin kuin usein luullaan, pakkasesta ei ole juuri lainkaan haittaa lehmälle, mikäli sillä on suoja tuulelta ja sateelta sekä kuiva makuupaikka ja riittävästi ruokaa ja sulaa juomavettä tarjolla. Kylmäpihattojen juoma-altaat pidetään sulana sähkövastuksien avulla.


title: Pihattonavetta

text: Lämmin pihatto on kokonaan eristetty rakennus, jonka lämpötila pysyy läpi vuoden nollan yläpuolella. Lämpimissä pihatoissa on aina koneellinen ilmanvaihto, mutta varsinkin vanhemmissa pihatoissa se on kesällä riittämätön. Lisäksi ilmanvaihto kuluttaa sähköä ja tuottaa melua navettaan.


title: Pihattonavetta

text:
Viileät pihatot ovat yleistyneet Suomessa 2000-luvun alkuvuosina. Näissä rakennuksissa vain katto ja päätyseinät on eristetty, sivuseinät on korvattu joko rullaverhojen tapaan auki rullautuvilla verhoilla ("verhoseinäpihatto") tai läpinäkyvästä muovista valmistetuilla ikkunoilla, jotka voidaan kesäaikana avata osittain tai kokonaan (ns. kennolevy). Verhoseinää käyttävät sähkömoottorit, joita ohjaa usein sääasema, mutta niitä voidaan säätää myös manuaalisesti. Sekä verhoja että kennolevyikkunoita on asennettu myös vanhoihin rakennuksiin perinteisten lasi-ikkunoiden tilalle. Viileiden pihattojen etuna on erinomainen ilmanvaihto sekä se, että kuumimpana aikana ne pysyvät lämpimiä pihattoja viileämpinä. Talvella lämpötila voi kovimmilla pakkasilla pudota vähän nollan alapuolelle, minkä takia juoma-altaat ovat usein lämmitettäviä. Lypsyrobotit on sijoitettu lämmitettäviin koppeihin tai lypsyasema erotettu eläintilasta verholla tai ovilla erilliseen lämmitettävään tilaan.
Pihaton eläintiloihin kuuluvat ruokintapöytä, makuuparsirivit, lantakäytävät, poikimis- ja sairaskarsinat sekä mahdollisesti vasikoiden tilat.


title: Pihattonavetta

text: Ruokintapöytä on yleensä 15-20 cm muuta lattiaa korkeammalla. Ruokintapöytä voi sijaita joko navetan keskellä tai sen jommallakummalla sivulla. Se voi olla myös navetan ulkoseinälle sijoitettu kannellinen kouru, joka täytetään ulkopuolelta (ns. visiiripöytä). Ruokintapöydän leveys vaihtelee käytettävän rehunjakomenetelmän mukaan. Mikäli seosrehu jaetaan pöydälle suoraan traktorin vetämästä vaunusta, voi pöydän leveys olla 4,5-5,5 metriä, jos rehu jaetaan pienkuormaajalla tai käytetään jotakin automaattista rehunjakolaitetta, riittää leveydeksi 2-3 metriä. Ruokintapöytään kuuluvassa putkiaidassa on naudan pään mentäviä aukkoja, jotka estävät eläimiä tallomasta rehua ja lisäksi varmistavat sopivanmittaiset välit rinnakkaisten syöjien kesken.


title: Pihattonavetta

text: Betonista valmistetut makuuparret ovat noin 20 cm lattiaa korkeammat. Parret on päällystetty kumisella "parsimatolla" tai niissä on kumirouhetta sisältävä patja eli "parsipeti". Alusen lisäksi parsiin kuuluu kuivikekerros, joka pehmentää pohjaa ja pitää sen puhtaana; kuivike sitoo virtsaa ja lantaa, ja estää sitä pääsemästä alusen pintaan. Kuivikepaksuuden ylläpitämisen haasteellisuuden vuoksi kinnerhiertymä on matto- tai petipohjaisissa parsissa tavanomainen vaiva. Parsi voi olla myös kaukalomainen "täyttöparsi", johon muodostuu tiivistyvästä kuivikkeesta luja mutta joustava patja. Täyttöparren etuna muihin nähden on sen makuumukavuus, mikä makaamisen välttelyä vähentämällä ehkäisee jalkojen rasittumista.


title: Pihattonavetta

text: Metalliputkesta taivutetut parrenerottajat ohjaavat lehmän parteen oikein päin siten, että takapää jää lantakäytävää kohti ja sonta putoaa käytävälle tai parren takareunaan. Parren leveys aikuisella naudalla on 125-130 cm ja pituus pään tila huomioiden 250-300 cm. Parsissa on 2-4 % kallistus taaksepäin puhtaanapidon helpottamiseksi. Parsirivejä on yleensä 2-3, mahdollisesti ruokintapöydän molemmin puolin.


title: Pihattonavetta

text: Makuuparsirivien väliin jäävät lantakäytävät ovat joko kiinteäpohjaisia (avokouru) tai rakolattioita. Lantakäytävien leveys on yleensä 2-4 metriä. Kiinteäpohjaisilta käytäviltä lanta poistetaan ketju- tai vaijerivetoisilla lantakaapimilla, jotka työntävät lannan navetan päädyssä olevaan lantakuiluun ja sieltä lietesäiliöön. Kaapimet kytketään yleensä pareiksi niin, että yksi sähkömoottori käyttää kahden käytävän kaapimia toisen liikkuessa eteen ja toisen taaksepäin. Kaapimet liikkuvat hitaasti, ja eläimet voivat helposti astua niiden yli. Tyypillinen puhdistusväli on tunnista kahteen tuntiin.


title: Pihattonavetta

text:
Rakolattiassa on 25-40 mm leveitä rakoja 12-15 cm välein. Rakolattian alla on lantakuilu, joka valutusmenetelmästä riippuen on 0,5-2 metriä syvä. Mikäli lanta valuu lietesäiliöön painovoiman avulla, tarvitaan syvät kuilut ja pohjapadot nesteen pitämiseksi kuilussa, tällöin pinnalle kohoava kevyempi kuiva aine valuu padon yli. Lietteen liikkumista voidaan tehostaa pumppaamalla kuiluihin sekoitettua, notkeaa lietettä lietekaivosta (ns. slalom-lannanpoisto), tällöin kuilujen syvyydeksi riittää noin metri. Kuiluihin voidaan myös asentaa lantakaavin, jolloin riittää, että kaavin mahtuu kulkemaan lattian alla. Rakolattian yläpuoli voidaan puhdistaa lantakaapimilla, nykyään ovat kuitenkin yleistyneet akkukäyttöiset robotit ("Puuha-Pete"). Lattiat pinnoitetaan usein kumimatolla, kiinteäpohjaiset lattiat voidaan myös urittaa liukastumisen ehkäisemiseksi.
Kuivalantanavetoissa lanta poistetaan käytäviltä joko kaapimilla tai traktorilla tai pienkuormaajalla.


title: Pihattonavetta

text:
Poikima- ja sairaskarsinoissa lehmät saavat olla rauhassa muulta laumalta toipumisen ajan. Karsinat ovat usein olkikuivitteisia, mutta niissä voi olla myös rakolattia.
Vasikoiden tilat pyritään nykykäytännön mukaan rakentamaan siten, että niillä on oma, erillinen ilmanvaihtonsa. Oleskelu samoissa tiloissa aikuisten lehmien kanssa altistaa vasikat hengitystieinfektioille. Vasikoille voidaan myös rakentaa oma rakennus tai hyödyntää esim. vanhaa parsinavettaa. Vasikoiden karsinoissa tulee olla kiinteäpohjainen kuivitettava makuualue. Karsinat voivat olla joko yksittäis- tai ryhmäkarsinoita. Juottoikäiset vasikat voidaan juottaa juoma-automaatilla, joka vasikan kaulassa olevan tunnistuspannan avulla ohjaa oikean määrän maitoa tai juomarehua tuttiin vasikan imettäväksi. Viime vuosina on myös yleistynyt vasikoiden kasvattaminen ns. vasikkaigluissa.
Pihaton muihin tiloihin kuuluvat ainakin lypsyasema ja mahdollinen kokoomatila (ei robottinavetoissa), maitohuone, laitetila, toimisto ja sosiaalitilat.


title: Pihattonavetta

text: Lypsyasema on paikka, jossa lehmät käyvät lypsyllä. Tyypillisiä asematyyppejä ovat erä- eli kertatäyttöiset kalanruoto- ja takaalypsyasemat, sekä hieman harvinaisempi jatkuvatäyttöinen karuselliasema. Lypsyaseman vieressä voi olla kokoomatila l. odotusalue, johon lehmät tuodaan odottamaan lypsyä. Kokoomatila nopeuttaa lypsyä, sillä lypsäjän ei tällöin tarvitse hakea lehmiä kauempaa makuuparsista. Kokoomatila on usein varustettu ajolaitteella, joka on kiskoilla liikkuva siirtyvä aita, joka liikkuessaan ohjaa eläimet kohti lypsyasemaa. Ajolaitteessa on jousikuormitteinen ylikuormakytkin, mikä pysäyttää laitteen häiriötapauksissa.


title: Pihattonavetta

text:
Robottinavetoissa lypsyrobotit on sijoitettu eläintiloihin ja maito pumpataan niistä putkia pitkin tilasäiliöön.
Maitohuoneessa on tilasäiliö, johon lypsetty maito varastoidaan. Nykyisin eristetty säiliö voidaan sijoittaa myös rakennuksen ulkopuolelle siten, että ainoastaan täyttö- ja tyhjennysputket ovat sisätilassa.
Laitetilaan pyritään sijoittamaan huollon ja valvonnan helpottamiseksi lypsylaitteistojen tarvitsemat tyhjöpumput, kompressorit, maidon jäähdytyslaitteet, sähköpääkeskus, pesukone, sekä muita koneita ja laitteita. Laitetilat varustetaan usein automaattisella palonsammutusjärjestelmällä.


title: Pihattonavetta

text: Toimiston perusvarustukseen kuuluvat ainakin kahvinkeitin ja tietokone. Tietokoneella ohjataan lypsyrobottien ja ruokintalaitteiden toimintaa. Tietokoneelle on tallennettu mm. lehmien lypsy-, terveys- ja sukutiedot.


title: Pihattonavetta

text:
Sosiaalitiloihin kuuluvat ainakin pukuhuone ja WC. Pukuhuoneessa säilytetään ja vaihdetaan ylle navetassa käytettävät työvaatteet.
Pihattonavetan päivittäisiin työrutiineihin kuuluvat yleensä ainakin lypsy (ei robottinavetoissa) kaksi, joskus kolme kertaa päivässä, makuuparsien puhdistus ja kuivitus sekä ruokinta. Tämän lisäksi voidaan tehdä erilaisia eläinten hoito-, huolto- ja toimistotöitä.
Lypsy tapahtuu lypsyasemalla. Lehmät kerätään ensin kokoomatilaan, minkä jälkeen lypsyaseman portit avataan ja lypsäjä aloittaa työnsä. Lypsy kestää aseman koosta ja eläinten määrästä riippuen yleensä 1-3 tuntia, yhden eläimen lypsytapahtuman kestäessä 5-10 minuuttia.
Makuuparsien puhdistus- ja kuivitus tehdään lypsyasemanavetassa lehmien ollessa lypsyllä. Tällöin eläintila on tyhjä ja varsinkin isommissa navetoissa puhdistus ja kuivitus tehdään koneellisesti. Pyörivä harja puhdistaa makuuparren ja kuivike (turve, kutterilastu tai olkisilppu) levitetään parteen säiliöstä kuljettimen avulla. Kone voi olla joko itsekulkeva tai pienpyöräkuormaajaan kiinnitetty työlaite. Robottinavetoissa puhdistusta ja kuivitusta on hankala koneellistaa, koska eläintilassa ja parsissa on aina eläimiä. Tämä lienee yksi syy siihen, että asemalypsy on edelleen suosittua varsinkin suurissa, satojen lehmien karjoissa.
Ruokinta tehdään menetelmästä riippuen yleensä 1-2 kertaa päivässä, automaattiset ruokintalaitteet jakavat rehua useita kertoja päivässä.


title: Pihattonavetta

text: Erillisruokinnassa väkirehut (jauhettu tai murskattu vilja ja erilaiset teolliset rehut) jaetaan eläimille eläintilassa olevien automaattien, ns. ruokintakioskien kautta. Eläimen tullessa automaatille tietokone tunnistaa sen kaulapannassa olevan transponderin avulla ja antaa eläimelle sen tarvitseman rehumäärän. Väkirehun määrä, ruokintakerrat ja annoskoko voidaan säätää tietokoneelta. Karkearehu, käytännössä nurmisäilörehu, jaetaan ruokintapöydälle ja sitä lehmät saavat syödä vapaasti koko ajan. Karkearehun jakoon voidaan käyttää traktoria tai pienkuormaajaa, tai työhön erikoisesti suunniteltua sähkö- tai polttomoottorikäyttöistä rehunjakovaunua.


title: Pihattonavetta

text: Seosrehuruokinnassa ("aperuokinta") väkirehut sekoitetaan karkearehujen kanssa joko seosrehuvaunussa (traktorin vetämä tai itsekulkeva) tai kiinteässä rehusekoittimessa (automaattiset jakolaitteet) ja jaetaan tämän jälkeen ruokintapöydälle. Seosrehuruokinnan etuna on parempi hyötysuhde ja mahdollisuus käyttää useampia rehukomponentteja, kuin erillisruokinnassa. Seosrehulaitteiden korkean hinnan vuoksi niitä menetelmä sopii parhaiten suurille tiloille.


title: Pihattonavetta

text: Sekä seosrehun että karkearehun jako voidaan automatisoida. Mattoruokkija on ruokintapöydän yläpuolella kulkeva hihnakuljetin, jonka päällä vasten kulkusuuntaa kulkeva aura pudottaa rehun eläinten eteen. Kiskoruokkija roikkuu ruokintapöydän yläpuolella olevista kiskoista ja sähkömoottorin vetämänä etenee ja samalla purkaa rehua säiliöstä eläinten eteen. Kummatkin laitteet tarvitsevat ruokintapöydän päähän rakennetun välivaraston, missä rehu kuljettimien avulla lastataan ruokkijaan tai hihnalle.


title: Parsinavetta

text: Parsinavetta on toinen navetan kahdesta päätyypistä. Parsinavetassa naudat on kiinnitetty parteen, jossa ne seisovat tai makaavat, mutta eivät kykene kääntymään ympäri. Lypsylehmät on pääsääntöisesti päästettävä laitumelle kahden kuukauden ajan vuodesta. Toisen tyypin muodostaa pihatto, jossa eläimet liikkuvat vapaasti rakennuksen lattialla tai sen ulkopuolella, mutta eivät välttämättä pääse laitumelle.


title: Parsinavetta

text: Parsinavetoiden käyttö on Euroopassa melko harvinaista. Suomessa lypsylehmistä 41% pidettiin parsinavetoissa vuonna 2016.


title: Parsinavetta

text: Parsinavetat ovat maailmalla pääsääntöisesti laillisia. Ne on kielletty Alankomaissa, Itävallassa, Norjassa (vanhat navetat 30 vuoden siirtymäajalla) ja Tanskassa. Ruotsissa uusien parsinavetoiden rakentaminen on ollut kiellettyä vuodesta 2007.


title: Parsinavetta

text: Suomessa parsinavetat ovat eläinsuojelulain mukaan laillisia. Lain mukaan kaikkien parsinavetassa elävien lehmien on päästävä kesäisin ulos vähintään 60 päiväksi, mutta lakia rikotaan yleisesti. Eläinsuojelujärjestöt ovat vaatineet parsinavetoiden kieltämistä, jotta lehmät voisivat paremmin kyetessään liikkua. Sipilän hallituksen jouluna 2017 julkaistussa lakilunnoksessa ei kuitenkaan kielletä parsinavettoja. Uuden lain on tarkoitus tulla voimaan vuoden 2019 alussa. Maa- ja metsätalousministeriö ei aio enää myöntää investointitukea uusien parsinavettojen rakentamiseen tai vanhojen laajentamiseen.


title: Baltian liiga 2008–2009

text: Baltian liigan kausi 2008–2009 oli sarjan viides kausi. Edellisvuoden mestarina kauteen lähti Žalgiris Kaunas. Kausi alkoi 30. syyskuuta 2008 ja päättyi 25. huhtikuuta 2009. Kauden voitti BC Lietuvos Rytas.


title: The Ills of Modern Man

text: The Ills of Modern Man on kanadalaisen deathcoreyhtye Despised Iconin kolmas studioalbumi, joka julkaistiin 22. toukokuuta 2007. Albumi myi ensimmäisellä viikollaan 2000 kappaletta, ja pääsi Billboard Top Heatseekers -listalla sijalle 28.


title: Viljakukko

text: Viljakukko ("Oulema melanopus") on lehtikuoriaisten heimoon kuuluva kovakuoriainen, joka on aikuisena noin 4-5 mm pitkä. Aikuisen viljakukon peitinsiivet ovat sinertävät, jalat ja keskiruumis punaruskea ja pää musta. Viljakukon toukka on lyhyt, paksu, tumma ja limainen. Viljakukko elää kauralla, ohralla, vehnällä, timoteilla, juolavehnällä ja hukkakauralla.


title: Viljakukko

text: Lämpimän kevään ja kesän yhdistelmä suosii viljakukon lisääntymistä. Kylmä sää, sateet ja leppäpirkot verottavat toisaalta viljakukon toukkakantaa. Biologisessa torjunnassa on ainakin Yhdysvalloissa pyritty käyttämään myös sen luonnollisia vihollisia kuten: "Anaphes flavipes", "Diaparsis temporalis", "Lemophagus curtus" ja "Tetrastichus julis". Viljakukon torjuntaa voi tarvittaessa käyttää pyretroidipohjaisia valmisteita.


title: Paul Russo

text: Paul Russo (10. huhtikuuta 1914 Kenosha, Wisconsin – 13. helmikuuta 1976 Clearwater, Florida) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun viisitoista kertaa kausilla 1940–1941, 1946–1950, 1953–1959 ja 1962. Hän saavutti yhteensä 8,5 MM-pistettä, yhden palkintosijan ja yhden nopeimman kierroksen. Hän jakoi palkintosijansa Tony Bettenhausenin kanssa.


title: Paul Russo

text: Russo kilpaili myös midget cars -sarjassa vuosina 1934–1938. Hän voitti vuoden 1938 AAA-sarjan itäisen midget-mestaruuden. Hän voitti New Jerseyssä pidetyn Nutley Velodrome -kilpailun vuonna 1938. Russo kuului midget-sarjan "Chicagon jengiin" yhdessä Tony Bettenhausenin, Emil Andersin, Duke Nalonin, Cowboy O'Rourken, Jimmy Snyderin ja Wally Zalen kanssa. Hän voitti kolme kilpailua USAC-sarjassa Springfieldissä 1950, Detroitissa 1951 ja Williams Grovella 1952. Russon veli Joe ja veljenpoika Eddie ovat myös kilpailleet Indy 500 -sarjassa. Russo kuoli Daytonan 500 kilpailussa Floridassa vuonna 1976.


title: Paul Russo

text: Russo valittiin National Midget Auto Racing Hall of Fameen vuonna 1992.


title: Blindness

text: Blindness on vuonna 2008 valmistunut Fernando Meirellesin ohjaama elokuva, joka perustuu Nobel-palkitun portugalilaisen kirjailijan José Saramagon vuonna 1995 ilmestyneeseen romaaniin "Kertomus sokeudesta".


title: Johann Glauber

text:
Johann Rudolph Glauber (1604–1668) oli saksalainen kemisti, joka tunnetaan etenkin rikkihapon (HSO) tuotantomenetelmien kehittämisestä.
Glauber valmisti rikkihappoa polttamalla rikkiä (S) ja kaliumnitraattia (KNO) vesihöyryä sisältävässä astiassa. Hän totesi myös, että tällä tavoin saatu rikkihappo oli samaa ainetta, jota ennestään oli saatu kuumentamalla vihreää vihtrilliä eli ferrosulfaattia. Glauber keksi myös keinon, jolla rikkihaposta saadaan valmistettua typpihappoa (HNO).


title: Johann Glauber

text: Glauber oli myös ensimmäinen tunnettu suolahapon valmistaja. Glauberin onnistui tässä käsittelemällä ruokasuolaa eli natriumkloridia rikkihapolla.


title: Johann Glauber

text: Glauber elätti itsensä valmistamalla erilaisia kemiallisia yhdisteitä, ja nykyisin glaubersuolan nimellä tunnetulle natriumsulfaatille (NaSO·10HO) nimen "sal mirabile", koska hän uskoi sillä olevan ihmeellisiä lääketieteellisiä ominaisuuksia. Hänen kehittämänsä valmistusohjeet noin 30 yhdisteelle julkaistiin hänen elinaikanaan sekä alkukielellä saksaksi että englanninkielisinä käännöksiä. Glauberia kiinnosti yhdisteiden hyödyntäminen lääke-, värjäys- ja lannoiteteollisuudessa, ja kuuluisimmassa teoksessaan "Dess Teutschlands Wohlfarth" hän vaatii Saksan luonnonvarojen hyödyntämistä isänmaan vaurauden kehittämiseksi.


title: Johann Glauber

text: Glauber kehitti myös uudenlaisia uuneja, joiden avulla voitiin saavuttaa entistä korkeampia lämpötiloja.


title: Mauri Rose

text: Mauri Rose (26. toukokuuta 1906 Columbus, Ohio – 1. tammikuuta 1981 Royal Oak, Michigan) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun 15 kertaa kausilla 1933–1941 ja 1946–1951. Hän voitti vuosien 1941, 1947 ja 1948 kilpailut. Hän saavutti yhteensä 6 palkintosijaa, yhden paalupaikan ja 34 pistettä, mutta hänen F1-tuloksiin on laskettu vain yksi palkintosija ja 4 pistettä. Hän jakoi vuoden 1941 kilpailun voittonsa yhdessä Floyd Davisin kanssa.


title: Mauri Rose

text: Rose ajoi kilpailuissaan keksimällään jalkaproteesilla, koska hänen toinen jälkansa oli amputoitu. Hän ajoi vuoden 1967 Indianapolis Motor Speedwaylla Chevrolet Camaro Pace Carilla.


title: Mauri Rose

text: Rose valittiin vuoden 1994 International Motorsport Hall of Fameen ja Amerikan Moottoriurheilun Hall of Fameen vuonna 1996. Vuonna 2007 hänet valittiin International Jewish Sports Hall of Fameen.


title: 20 suosikkia – Sininen ja valkoinen

text: 20 suosikkia – Sininen ja valkoinen on Jukka Kuoppamäen vuonna 1996 julkaistu kokoelma-albumi.


title: Újpest FC

text: Újpest FC on unkarilainen jalkapalloseura Budapestista, Újpestin kaupunginosasta. Joukkue on tunnettu myös nimellä Újpesti Dózsa, ja se on osa vuonna 1885 perustettua urheiluseura Újpesti Torna Egyletiä (UTE), jonka lajeihin kuuluvat myös jääkiekko, vesipallo, lentopallo, yleisurheilu, uinti, paini, nyrkkeily, judo, karate, melonta, nykyaikainen viisiottelu, triathlon, ammunta, voimistelu ja miekkailu.


title: Újpest FC

text: Seura on pitkän historiansa aikana voittanut Unkarin jalkapallomestaruuden 20 kertaa. Joukkueen kotikenttä on nimetty entisen huippupelaajan Ferenc Szuszan mukaan.


title: Tohtori Kohtalo

text: Tohtori Kohtalo () on nimi neljälle eri DC Comicsin kustantamalle sarjakuvahahmolle. Gardner Foxin ja Howard Shermanin luoma velho teki ensi esiintymisensä "More Fun Comics" -sarjakuvan numerossa 55, vuonna 1940. Tohtori Kohtalo käyttää taikuutta ja mystiikkaa rikollisuutta vastaan.


title: Tohtori Kohtalo

text: Alkuperäinen Tohtori Kohtalo oli nimeltään Kent Nelson ("More Fun Comics" #55, 1940). Vuonna 1920 12-vuotias Kent oli isänsä, kuuluisan arkeologi Sven Nelsonin, kanssa Egyptissä etsimässä muinaisen egyptiläisen velhon, Nabun hautaa. Kentin avatessa haudan, sieltä vapautui myrkyllistä kaasua joka tappoi Svenin. Orvoksi jääneen Kentin otti huostaansa Nabu, joka kasvatti häntä kaksikymmentä vuotta ja opetti pojalle taikuutta. Hän antoi Kentille luomansa taikakypärän, -amuletin ja -viitan. Sittemmin DC Comicsin "Crisis on Infinite Earths" sarjakuvasarjan jälkeen Tohtori Kohtalon roolia ovat kantaneet useat hahmot lyhyen aikaa.


title: Tohtori Kohtalo

text: Tohtori Kohtalo esiteltiin ensi kerran televisiossa vuonna 1997 Teräsmies-animaatiosarjassa vierailevassa roolissa, jossa hahmo esiteltiin keski-ikäsenä sankarina, joka oli kyllästynyt taisteluun hyvän ja pahan välillä. Teräsmies pyysi häneltä apua yliluonnollista uhkaa Karkullia vastaan, johon Tohtori Kohtalo ei aluksi suostunut. Teräsmies sai kuitenkin suostuteltua hänet taistelemaan jälleen hyvyyden puolesta. Hahmon äänenä toimi George DelHoyo.


title: Tohtori Kohtalo

text: Tohtori Kohtalo nähtiin seuraavan kerran vuonna 2003 Justice Leaguessa ja Justice League Unlimitedissa, joka sijoittui samaan universumiin Teräsmies-animaatiosarjan kanssa. Sarjassa hän oli aluksi Oikeuden Puolustajien liittolainen. Sittemmin toisessa sarjassa se liittyi heidän joukkioon, mutta pysyi silti omassa "tukikohdassaan". Hahmon äänenä toimi tällä kertaa Oded Fehr.


title: Tohtori Kohtalo

text: Vuonna 2009 Tohtori Kohtalo teki lyhyen cameon "Batman – pelottomat" animaatiosarjassa, joka pohjautui edellisten animaatioversioiden tavoin alkuperäiseen Kent Nelsoniin.


title: Main Offender

text: Main Offender on ruotsalaisen The Hivesin kappale, joka julkaistiin heidän albumillaan Veni Vidi Vicious vuonna 2000. Kappaleen single julkaistiin vasta vuonna 2001. Kappaleesta on tehty myös musiikkivideo.


title: Main Offender

text: Kappale "Lost And Found" on cover The Saintsin vuoden 1978 kappaleesta "Lost And Found".Kappale esiintyy videopelissä Rock Band soitettavana kappaleena.


title: Main Offender

text: Kappale esiintyi eräässä Agent Provocateursin mainoksessa taustamusiikkina.


title: Shawn Ashmore

text: Shawn Robert Ashmore (s. 7. lokakuuta 1979) on kanadalainen näyttelijä.


title: Shawn Ashmore

text: Ashmore syntyi Richmondissa, Brittiläisessä Kolumbiassa, mutta kasvoi ja opiskeli Bramptonissa, Ontariossa. Hän syntyi Linda ja Rick Ashmoren perheeseen ja on näyttelijä Aaron Ashmoren kaksoisveli. Veljekset ovat näytelleet kaksosia useissa elokuvissa, mutta ovat myös hakeneet rooleja itsenäisesti.


title: Shawn Ashmore

text: Ashmoren tunnetuin rooli on luultavasti Jäämies elokuvassa "X-Men" ja sen jatko-osissa, "X-Men 2" ja "". Hänen muihin merkittäviin rooleihin kuuluu muun muassa Brad Rigby "Cadet Kellyssa" ja Jake Berenson "Animorphs"-televisiosarjassa. Shawn on myös vieraillut kahdessa jaksossa "Smallville"-nuorisosarjassa, mihin hänen kaksoisveljensä sai myöhemmin useamman tuotantokauden roolin Jimmy Olsenina. Hän on esiintynyt myös kauhuelokuvassa "Frozen".


title: James Van Praagh

text: James Van Praagh (s. 23. elokuuta 1958) on yhdysvaltalainen meedio. Van Praagh on julkaissut useita työhönsä liittyviä kirjoja.


title: James Van Praagh

text: Van Praagh syntyi New Yorkissa neljästä lapsesta nuorimpana. Hän sai katolisen kasvatuksen ja meni seminaariin 14-vuotiaana. Siellä hänen mielenkiintonsa katolista uskoa kohtaan kuitenkin loppui. Myöhemmin Van Praagh valmistui San Franciscon osavaltionyliopistosta.


title: James Van Praagh

text: Van Praagh muutti valmistuttuaan Los Angelesiin, jossa hän alkoi väitetysti kommunikoida kuolleiden kanssa. Nykyisin hän on eräs huomattavimmista meedioista. Monet skeptikot ovat kuitenkin kritisoineet häntä. Esimerkiksi Michael Shermer katsoo Van Praaghin jääneen kiinni huijaamisesta.


title: Etapit 1–11 Ranskan ympäriajossa 2009

text: Ranskan ympäriajon 2009 etappien 1–11 tulokset:


title: Etapit 1–11 Ranskan ympäriajossa 2009

text:
2. etapin tulokset
Kokonaistilanne 2. etapin jälkeen


title: Etapit 1–11 Ranskan ympäriajossa 2009

text:
3. etapin tulokset
Kokonaistilanne 3. etapin jälkeen


title: Etapit 1–11 Ranskan ympäriajossa 2009

text:
4. etapin tulokset
Kokonaistilanne 4. etapin jälkeen


title: Etapit 1–11 Ranskan ympäriajossa 2009

text:
5. etapin tulokset
Kokonaistilanne 5. etapin jälkeen


title: Etapit 1–11 Ranskan ympäriajossa 2009

text:
6. etapin tulokset
Kokonaistilanne 6. etapin jälkeen


title: Etapit 1–11 Ranskan ympäriajossa 2009

text:
7. etapin tulokset
Kokonaistilanne 7. etapin jälkeen


title: Etapit 1–11 Ranskan ympäriajossa 2009

text:
8. etapin tulokset
Kokonaistilanne 8. etapin jälkeen


title: Etapit 1–11 Ranskan ympäriajossa 2009

text:
9. etapin tulokset
Kokonaistilanne 9. etapin jälkeen


title: Etapit 1–11 Ranskan ympäriajossa 2009

text:
10. etapin tulokset
Kokonaistilanne 10. etapin jälkeen


title: Etapit 1–11 Ranskan ympäriajossa 2009

text:
11. etapin tulokset
Kokonaistilanne 11. etapin jälkeen


title: Vihersäikeet

text: Vihersäikeet ("Chaetomorpha") on viherleviin kuuluva makrolevien suku. Siihen kuuluu ainakin 53 lajia. Ne muodostuvat pitkulaisista, haarautumattomista pötkylöistä, jotka kasvavat joko toisesta päästään kiinni alustassa, takertuen muihin lajeihin tai vapaasti vellovana sykkerömassana matalikoilla.


title: Vihersäikeet

text: "Chaetomorpha"-suvun lajeja tavataan ympäri maailmaa meri- ja murtovedessä, harvoin makeassa vedessä. Ne elävät usein vuoroveden huuhtomalla vyöhykkeellä ja muodostavat tiheitä mattoja.


title: Vihersäikeet

text: Joitakin lajeja pidetään meriakvaarioissa, sillä ne sitovat vedestä tehokkaasti fosfaatteja ja nitraatteja. Ne näyttävät spagettimaiselta syheröltä. "Chaetomorpha" on helppohoitoisempi vaihtoehto ravinteiden poistoon kuin "Caulerpa", sillä se on myrkytön eikä sillä ole taipumusta äkillisiin joukkokuolemiin.


title: Budaörs

text: Budaörs () on kaupunki Unkarissa Pestin läänissä. Asukkaita kaupungissa on 28 272 (2009) ja sen pinta-ala 23,59 neliökilometriä.


title: Baotian BT49QT-7

text:
Baotian BT49QT-7 on kiinalaisen Baotianin valmistama nelitahtisella moottorilla varustettu moposkootterimalli. Moottori on Kiinassa lisenssillä valmistettu GY6 52,6cc. Renkaina skootterissa on käytetty aluksi Suomeen tuoduissa malleissa kymmenentuumaista takarengasta vuoteen 2005 saakka eturenkaan ollessa 12-tuumainen. Vanteet ovat alumiinivalua. Itse alkuperäiset renkaat ovat kiinalaisvalmisteiset ja melko liukkaat suuren muovipitoisuutensa vuoksi. Alkaen vuoden 2007 mallista myös takarenkaaksi vaihtui kaksitoistatuumainen. Takapyörän rumpujarru korvaantui levyjarrulla vuoden 2007 mallin myötä.
Vuosimallista 2008 alkaen Suomen maahantuojat yleisesti palasivat takaisin mekaaniseen jarruun takapyörässä, poikkeuksena Solifer.


title: Baotian BT49QT-7

text:
Moposkootterin tieliikennelain mukainen rakenteellinen enimmäisnopeus on Suomessa 45 km/h ja tässä mallissa enimmäisnopeutta on rajoitettu versiosta riippuen joko mekaanisesti tai elektronisesti.
Ajovalona toimii maahantuojasta riippuen joko yksi hehkulankapolttimoinen umpio tai kaksi halogeenipolttimoin varustettua umpiota.


title: Baotian BT49QT-7

text:
Baotian BT49QT-7:ää myydään tai on myyty mm Baotian ja Fude Sport sekä Solifer-nimisinä.
Kestotesteissä Baotian on osoittautunut oikein huollettuna kestäväksi, vaikka laatu saattaa vaihdella.


title: Greg Ellis

text: Greg Ellis (s. 21. maaliskuuta 1968 Wigan, Lancashire) on englantilainen näyttelijä, joka tunnetaan muun muassa vierailevasta roolistaan Michael Amadorina televisiosarjassa "24". Hän on tehnyt uransa aikana televisioroolien lisäksi useita elokuvarooleja, sekä äänirooleja animaatioihin ja videopeleihin.


title: Huonomaalaus

text: Huonomaalaus tai kehnomaalaus () on maalaustaiteen suuntaus, jossa maalausjälki on karkeaa ja rosoista, usein piirrosmaista. Teokset ovat esittäviä. Kuvauskohteina yleisiä ovat lapsenomaiset ihmishahmot tai arkiset kitschiin ja populaarikulttuuriin viittavat aiheet, kuten tyttöestetiikka. Huonomaalaus on ollut osa esittävän maalauksen uutta tulemista.


title: Huonomaalaus

text: Huonomaalausta on sanottu tavaksi välttää kaupallista pintakiiltoa ja teknisen taitavuuden harhoja. Tavoitteena voi olla esimerkiksi spontaani ilmaisu ja aito hetken tallentaminen.


title: Huonomaalaus

text: Wienin modernin taiteen museossa (Museum Moderner Kunst) oli vuonna 2008 näyttely nimellä ”Bad Painting – good art”. Museon mukaan se oli ensimmäinen laaja katsaus aiheeseen. Näyttelyssä oli teoksia muun muassa Rene Magrittelta, Francis Picabialta ja Georg Baselitzilta. Myös Julian Schnabelia on sanottu huonomaalariksi, suomalaisista Ilkka-Juhani Takalo-Eskolaa ja Erkki Pirtolaa.


title: Serie A:n kausi 2008–2009

text: Serie A:n kausi 2008–2009 oli järjestyksessään 77. jalkapallon Serie A -kausi. Se alkoi 30. elokuuta 2008 ja päättyi 31. toukokuuta 2009. Inter voitti mestaruuden neljännen kerran peräkkäin.


title: Serie A:n kausi 2008–2009

text: "Lopullinen sarjataulukko 31. toukokuuta 2009"


title: Serie A:n kausi 2008–2009

text: "Lopullinen maalintekijätilasto 31. toukokuuta 2009"


title: Vaasankatu

text: Vaasankatu () on noin 500 metrin mittainen itä-länsisuuntainen asuin- ja liikekatu Alppiharjun kaupunginosassa Helsingissä. Kadun varrella on runsaasti niin kutsuttuja kivijalkakauppoja sekä ravintoloita ja baareja. Katu peruskorjattiin 2000-luvun alussa korjaamalla kiveyksiä ja sille istutettiin useita puita.


title: Vaasankatu

text: Kadun nimi johtuu Ruotsia 1500-luvulta lähtien hallinneesta Vaasa-suvusta, ja se kuuluu samaan, Harjussa ja Torkkelinmäellä olevaan Ruotsin kuninkaiden ja Ruotsin vallan aikaisten valtiomiesten mukaan nimensä saaneiden katujen ja paikkojen ryhmään kuin esimerkiksi läheiset Fleminginkatu, Sturenkatu ja Brahenkenttä.


title: Vaasankatu

text: Katu tunnetaan helsinkiläisten suussa myös ”Puukkobulevardina”. Vanha nimitys viittaa alueella 1930–1950-luvuilla tapahtuneeseen toimintaan, kuten pimeään viinanmyyntiin.


title: Vaasankatu

text: Vaasankatu muutettiin kokeiluluontoisesti kävelykaduksi 1. kesäkuuta – 30. syyskuuta 2013. Kokeilulla selvitettiin sen soveltuvuutta kävelykaduksi. Kaupunginvaltuusto päätti kokeilusta helmikuussa 2013. Kokeilua varten Vaasankadulle ei tehty rakenteellisia muutoksia, vaan kävelykatu merkittiin pelkillä liikennemerkeillä. Kokeilun aikana autoilijat rikkoivat liikennemerkeistä ja myöhemmin kesäkuussa lisätyistä betoniporsaista huolimatta läpiajokieltoa jatkuvasti. Nykyisin katu on taas avoin autoliikenteelle.


title: Vaasankatu

text: Vaasankatu alkaa Sörnäisistä Vaasanpuistikosta ja kulkee lähes suoraan länteen Fleminginkadulle saakka. Vaasankadun jatkeena voidaan pitää Porvoonkatua, joka johtaa Fleminginkadulta samasta risteyksestä luoteeseen ja poikkeaa suunnaltaan Vaasankadusta noin 30 astetta. Katukuvaa sävyttävät lukuisat thaihierontaan erikoistuneet liikkeet sekä useat baarit ja pizzeriat. Vaasankadulla toimii myös muutama vaateliike ja kampaamo.Vaasanpuistikossa on sisäänkäynti Sörnäisten metroasemalle, ja Fleminginkadulla kulkee raitiolinja numero 9. Itse Vaasankadulla joukkoliikenne ei kuitenkaan liikennöi.


title: Vaasankatu

text: Nykyisen Vaasankadun paikkeilla sijaitsi aikoinaan kaupungin yksityiselle vuokraama Harjun tila, jonka mukaan Harjun osa-alue on saanut nimensä. Kun alkuperäisen tilan vuokra-aika vuonna 1883 päättyi, kaupunki jakoi alueen tonteiksi, ja alueelle syntyi nopeasti puutaloesikaupunki. ja vuonna 1954 se muutettiin Kalliolanrinteeksi sen varrella sijaitsevan Kalliolan setlementin mukaan.


title: Filosofisia tutkimuksia

text: Filosofisia tutkimuksia on Ludwig Wittgensteinin filosofinen teos, jota pidetään hänen myöhäiskautensa pääteoksena. Teos julkaistiin kaksi vuotta Wittgensteinin kuoleman jälkeen vuonna 1953.